ועדת הכלכלה, כנסת 25, פרוטוקול מספר 39, 2023-02-27 00:00

דוד ביטן: אני פותח את ישיבת ועדת הכלכלה

דוד ביטן:  לפי בקשת שליש מחברי הוועדה – ברגע שהגישו את הבקשה, אנחנו חייבים לכנס את הדיון וזה רק דיון ללא החלטות

דוד ביטן:  על סדר היום השפעת הרפורמה הצפויה במערכת המשפט על הכלכלה הישראלית, בקשה לדיון לפי סעיף 111(ה) לתקנון הכנסת של חברי הכנסת רון כץ, בועז טופורובסקי, זאב אלקין עופר כסיף, אלון שוסטר ואביגדור ליברמן

דוד ביטן:      מי רוצה להציג?     

רון כץ: אני יכול להציג

רון כץ:  תודה רבה אדוני

רון כץ:  ביקשנו את הדיון הזה על מנת שתיווכח שכל מי שמשתתף בדיון כאן ישמע ויבין את ההשפעות ההרסניות של המהפכה המשפטית על הכלכלה הישראלית

רון כץ:  אנחנו שומעים על זה רבות אבל היום גם נמצאים איתנו בכירי ההיי-טק הישראלי שיסבירו לנו מה המשמעות האמיתית של אותה הפיכה שמנסים לקדם

רון כץ:  נמצאת איתנו כאן מיכל ועוד הרבה אנשים טובים

רון כץ:  הם כולם רשומים אצלך או שאתה רוצה שאני אקריא את השמות?     

עידית חנוכה: הם נרשמו

רון כץ: אנחנו נשמע מה המשמעות האמיתית וההשפעה על הקטר של התעשיה הישראלית

רון כץ:  רק הבוקר פורסם ששליש מהכנסות מיסי המדינה מגיעים מענף ההיי-טק

רון כץ:  נבין מה אנחנו עושים לאותם אנשים כי בסופו של דבר אנחנו כנראה מדברים על האנשים הכי מוכשרים במדינת ישראל, במדינה בה אין לנו יותר מדי משאבי טבע אבל יש לנו את המוח היהודי והמוח היהודי התמקצע בהיי-טק וההיי-טק הוא באמת הגאוה הגדולה של מדינת ישראל בכל העולם

רון כץ:  הוא מכניס מיליארדים ומשלמים מיליארדים כמיסים ואנחנו אומרים לכאן שאנחנו לא צריכים אתכם יותר, לכו תסתדרו היכן שאתם רוצים

דוד ביטן: לא

דוד ביטן:  הם פוגעים בעצמם

רון כץ: לא

רון כץ:  אני אגיד לך מה הבעיה עם ההיי-טק

רון כץ:  ההיי-טק הוא אחד המקצועות היחידים שלא באמת צריכים אותנו 

רון כץ:  לא יהיה להם טוב כאן, הם יקומו ויעזבו ויהיו במדינה אחרת

רון כץ:  זאת הבעיה האמיתית שלנו כי ברגע שהם יעזבו ויתמקמו במדינה אחרת, לא נוכל להחזיר אותם

רון כץ:  הם ישכרו שם בניינים, יהיו להם עובדים מקומיים, יהיו להם תהליכים שהם יעשו עם מדינות אחרות ואחר כך לך תנסה להחזיר אותם

רון כץ:  את החבר'ה האלה כל העולם מנסים להעביר אותם אליו

דוד ביטן: אני רוצה להבין

דוד ביטן:  לפי זה אנחנו צריכים לא לקיים בחירות במדינת ישראל

רון כץ: זה לא קשור לבחירות

דוד ביטן: רגע

דוד ביטן:  אנחנו ניתן להיי-טק שיקבע לנו הכול

דוד ביטן:  אני רואה שיש להם הכנסות ויש להם הוצאות

רון כץ: הם מבקשים יציבות שלטונית

דוד ביטן: אני רוצה שגם יתייחסו לכך שחלק מהבעיות שנוצרות היום זה גם בגלל המאבק שלכם

רון כץ: אני לא מסכים איתך

דוד ביטן: וההשפעה הפסיכולוגית שיש לעניין הזה, על המצב הכלכלי במדינה

דוד ביטן:  הרי הכלכלה עובדת גם לפי פסיכולוגיה ולא רק לפי נתונים

דוד ביטן:  זאת נבואה שמגשימה את עצמה

רון כץ: שמעתי אותך אומר את זה

רון כץ:  אתה גם איש הגון ואני אשאל אותך שאלה

רון כץ:  אתה היית משקיע את הכסף שלך במדינה שאתה לא סומך על מערכת המשפט שלה? היו אומרים לך שיש השקעה נהדרת באפריקה, בזימבבווה

דוד ביטן: זה לא המצב בישראל

רון כץ: זה המצב בישראל כי אתם רוצים לשלוט בשופטים

דוד ביטן: לא נכון

דוד ביטן:  זה לא המצב

רון כץ: אתם רוצים להחליט מה יקרה בכל מערכת המשפט ואיזה בן אדם שפוי ישים את הכסף שלו במצב כזה?     

דוד ביטן: אפשר לעשות תיקון במערכת המשפט

דוד ביטן:  אין לזה כל קשר

רון כץ: אפשר לעשות תיקון אבל זה לא תיקון אלא זאת הפיכה אמיתית

דוד ביטן: אתם החלטתם שזאת הפיכה

רון כץ: לא אנחנו החלטנו

רון כץ:  כל העולם רואה את זה

דוד ביטן: עדיין זה לא הסתיים

דוד ביטן:  בסופו של דבר תהיה פשרה

רון כץ: שמישהו כבר יגיד את זה

רון כץ:  שמישהו יעצור

דוד ביטן: אנחנו אומרים

דוד ביטן:  אתם לא רוצים לנהל משא ומתן לפשרה

דוד ביטן: איך מנהלים משא ומתן? כשהוועדה לא מפסיקה להתנהל?     

דוד ביטן: בגלל שלהיי-טק יש הכנסות גבוהות במיסים, אנחנו צריכים לתת לו את השלטון?     

רון כץ: לא

רון כץ:  צריך לשמור אותם

דוד ביטן: כל אחד צריך לרדת מהעץ

דוד ביטן:  הצד שלהם צריך להבין שהליכוד קיבל את השלטון והצד שלנו צריך להבין שלכוח יש מגבלות

דוד ביטן:  ברגע שזה יהיה, ישבו שני הצדדים ויגיעו לפשרה

דוד ביטן:  תמיד יש פשרה

דוד ביטן:  תמיד בהליכי חקיקה עושים תיקונים

רון כץ: המצב הוא שאתה דוהר לחקיקה

רון כץ:  הם לא עוצרים אותה ליום

רון כץ:  איזה פשרה אתה יכול לעשות

דוד ביטן: אני אמרתי ואני חוזר ואומר שאם יתחילו משא ומתן, גם אם דוהרים, ויראו ששני הצדדים מוכנים להתקדמות, תאמין לי שהדברים יהיו בדיוק כמו שאנחנו רוצים

שלי טל מירון: אבל איך עושים משא ומתן עם אקדח על הרקה

דוד ביטן: לא, זה לא אקדח על הרקה

שלי טל מירון: לא עושים משא ומתן כשמישהו שם לך אקדח על הרקה

דוד ביטן: זה לא אקדח על הרקה

שלי טל מירון: זה אקדח על הרקע

דוד ביטן: אפשר רק לשבת

דוד ביטן:  ברגע שישבו ויראו שניתן להתקדם במתווה נכון, תאמין לי ששני הצדדים יפסיקו

שלי טל מירון: מה הבעיה לעצור את החקיקה? למה לא לעצור? לאן אתם ממהרים? קחו שבועיים למשא ומתן

דוד ביטן: הם חוששים שזה סתם

רון כץ: אז מה זה משנה? אז ייקחו להם שבוע

דוד ביטן: אתם חושבים שזה סתם, הם חושבים שזה סתם

דוד ביטן:  ברגע שתתחילו לדבר ויראו שמתקדמים, תאמיני לי שהכול יסתדר

דוד ביטן:  תאמינו לי שבמצב כזה, ברגע שיראו ששני הצדדים לא עושים בלופים, לתקשורת וליחסי ציבור, העסק יסתיים

דוד ביטן:  זה המצב אבל אף אחד לא רוצה לשבת

דוד ביטן:  זה לא רוצה להפסיד וזה לא רוצה לשבת

דוד ביטן:  המפגינים התאהבו בעצמם והכול בסדר

רון כץ: לא

רון כץ:  זה לא נכון

רון כץ:  דוד, זה לא נכון

דוד ביטן: עובדה

דוד ביטן:  אמרו שלום לטופורובסקי, אז כעסו עליכם

דוד ביטן:  עזוב

שלי טל מירון: זה לא רלוונטי

שלי טל מירון:  אפשר לומר מילות פתיחה?     

דוד ביטן: כולם יכולים לדבר אבל לא לקפוץ באמצע כמו בוועדת חוקה

שלי טל מירון: אל דאגה

שלי טל מירון:  כשצריך שאני אלחם, אני אלחם

שלי טל מירון:  לא לדאוג

דוד ביטן: כאן את לא צריכה להילחם

דוד ביטן:  זאת רק ועדת הכלכלה

דוד ביטן:      חברי הכנסת, בבקשה

אלון שוסטר: אני רוצה להישען על היוזמים של המהלך בשמו אנחנו מתכנסים

אלון שוסטר:  נכון, הם לא מדברים על מהפכה, לא מדברים על התקוממות נגד מגילת העצמאות כפי שאני או אנחנו מכנים את המהלך אבל מדברים על מהפך

אלון שוסטר:  מדברים על שינוי משמעותי ורדיקלי

דוד ביטן: נכון, ושלא תבינו, אנחנו מאוד מעריכים את העבודה שאתם עושים במדינה ומה שתרמתם למדינה

דוד ביטן:  אין על כך כל ויכוח

דוד ביטן:  אולי נעשה את הפשרה דרך ההיי-טק

דוד ביטן:  גם זאת אופציה

דוד ביטן:  שאתם תעלו את הפשרה בשביל כולם

מיכל צור שלו: נשמח

אלון שוסטר: אתם תיקחו את ה-היי ואנחנו את ה-טק

אלון שוסטר:  נתחלק

אלון שוסטר:  אני רוצה לחזור לדברים הכי פשוטם ו על כך אני מודה ליוזמים

דוד ביטן: גם אתה חתום

דוד ביטן:  אתה גם יוזם

אלון שוסטר: יש יוזמים ויש מצטרפים למיזם

אלון שוסטר:  המסר הוא מאוד פשוט

אלון שוסטר:  הרפורמה, ככל שהיא חשובה, היא לא עשרת הדברות

אלון שוסטר:  אנחנו לא צריכים לעשות כאן נעשה ונשמע אלא הפוך

אלון שוסטר:  כפי שכל תכנית אסטרטגית ארוכת טווח משמעותית, ואני כרגע הכי אמפתי למי שחושב אחרת ממני או במינונים משמעותיים חושב אחרת ממני על היחסים בין הרשויות במדינת ישראל, אבל אין שום ספק שלמהלך הזה יש שתי רגליים כאשר האחת היא התכנים

אלון שוסטר:  מבחינתי תכנים מטורפים

אלון שוסטר:  כלומר, קיצוניים מאוד

אלון שוסטר:  דבר שני הוא המעטפת, השמלה, התהליך הוא לא מטורף אבל הוא מוטרף במובן הזה שהוא כמו סדרת שבי, לא נותנים לך להירגע ודוחפים לך כל פעם עוד ועוד מכות מכיוונים שונים ומסוגים שונים

אלון שוסטר:       בדרך הזו אי אפשר לקבל החלטות מושכלות

אלון שוסטר:  אני חושב שאת מהות האמירה שלנו לוועדות של הכנסת

אלון שוסטר:  הרשות הזו שהיא רשות חזקה מאוד, חשובה מאוד, גם כך במשטר הישראלי היא נשלטת על ידי הממשלה – כל הממשלות, תמיד, מאז ומעולם – והרשות הזו חייבת בדיון רציני

אלון שוסטר:  גם הממשלה לטעמי הייתה מראש חייב בדיון רציני, בדיון בתחומים חינוכיים, תחומים כלכליים, תחומים ביטחוניים, תחומים דיפלומטיים ואחרים

אלון שוסטר:  ברור שהמהלך הזה לא יכול להיות איזשהו מהלך רגוע

אלון שוסטר:  פחות ממחצית העם, קצת פחות ממחצית המצביעים – כל אחד סופר אילך שהוא רוצה – ברור שלעובדה שלציבור הגדול הזה יש תחושה קשה מאוד שהיא בין פגיעה, חשש, אבל על אובדן העקרונות שחשבנו שהם המכוננים, יהודית ודמוקרטית, ומבחינתי השינויים המוצעים פוגעים בעיקרון המכונן של מגילת העצמאות

אלון שוסטר:  לא רק מושתתת על עקרונות שוויון הצדק והשלום אלא על בסיס חזונם של נביאי ישראל, לפחות כך אני תופס את העניין – זה לא אומר לא מותר לחשוב אחרת ממני או מאיתנו אבל זה לא הגיוני בשום חברה, בשום תאגיד, בשום קהילה, בשום משפחה, גם במשפחה, חס וחלילה לפני פילוג, עושים איזשהו גישור או מנסים לעשות גישור

אלון שוסטר:       אנחנו כל כך שמים דגש על העניין של בואו נשב ונדבר ולא כדי לפגוע בקיומה או ביציבותה של הממשלה

אלון שוסטר:  אני לא תופס את זה כך

אלון שוסטר:  יש ממשלה אבל יש זכויות של מיעוט, זכויות פרט שעלולות להיפגע מאוד – כמו שאני מבין אותן - וצריך לקיים דיון מסודר

אלון שוסטר:  לא רק היי-טק, עם כל הכבוד

אלון שוסטר:  כל אחד מאיתנו, סוציו 1 עד סוציו 10 ייפגע, או כבר יפגע, מהחלשת השקל

אלון שוסטר:  היצואנים ירוויחו

אלון שוסטר:  האזרחים הפשוטים ייפגעו מהקטנת הדירוג, ייפגעו מהחלשת השקל

אלון שוסטר:  זאת דוגמה למה צריך לעצור, ללכת במתינות, לנסות להבין את ההשלכות הצפויות

אלון שוסטר:  אגב, לפעמים, כשעושים מהלך חשוב משלמים מחיר אבל אני לא רואה שמודעים למחירים המשמעותיים שיש ומותר להגיד אני בשם ערכים אידיאולוגיה מסוימת מוכן לשלם מחירים וכולנו עושים את זה בכל שטחי החיים

אלון שוסטר:  זה לא נעשה לקראת המהלך הדרמטי הזה

אברהם בצלאל: בוא טוב אדוני היושב ראש

אברהם בצלאל:  חברי אלון, שמעתי אותך בקשב רב

אברהם בצלאל:  אני חושב שאנחנו לא נמצאים בשני צדדים

אברהם בצלאל:  כשאתה אומר אני חולק עליכם במה שאתם חושבים לעשות, אני חושב שרוב הציבור בישראל חושב שצריך לעשות שינויים כאלה או אחרים

אברהם בצלאל:  עוד לא שמעתי מאדם אחר שאומר שלא צריך לעשות שום שינוי

שלי טל מירון: אני שמעתי מהרבה

דוד ביטן: אפילו לפיד אומר שצריך לעשות שינויים אלא שהוויכוח הוא איזה שינויים

אברהם בצלאל: אני מקשיב לכם ושומע, כמעט אין אחד שלא אומר שלא צריך לעשות שינויים

אברהם בצלאל:  זה ידוע וזה ברור שכל חוק שעולה מתחיל במקום אחד ובסוף הוא מסתיים לא כמו הוא התחיל

אברהם בצלאל:  לצערנו הרב במקרה הזה אני רואה שאין שום רצון להידברות או לשמוע

רון כץ: זה לא נכון

דוד ביטן: כל אחד יכול להגיד מה שהוא רוצה

אברהם בצלאל: עצרו לשבוע לאור בקשתו של הנשיא

אברהם בצלאל:  לצערנו הרב מיד לפיד אמר שהוא רוצה 60 ימים וההוא אמר שלא רוצים לשבת

אברהם בצלאל:  לצערנו גם האנשים המכובדים האלה מההיי-טק, התחושה היא שאין רצון אמיתי להידברות או לחשוב או לשבת ביחד

אברהם בצלאל:  בסוף יש דיונים ארוכים מאוד בוועדת החוקה ואת רוב הזמן מנצלים – את מאות השעות שם, אם לא יותר – לומר את אותם משפטים חוזרים ונשנים או לנסות לעצור את הוועדה בכל דרך שהיא, לעצור את התנהלותה התקנית

אברהם בצלאל:  אני לא מדבר על הקפיצה על השולחן, שמבחינתי זה דבר מאוד מאוד לא ראוי

אברהם בצלאל:  במציאות יש ועדות שיושבות שעות ארוכות ולצערנו לא מדברים באמת אלא מנסים לייצר מצב בציבור הישראלי לפיו כביכול הולכים להפיכה

אברהם בצלאל:  כפי שאמר היושב ראש קודם, אנחנו עדיין לא יודעים בדיוק מה הולך להיות

אברהם בצלאל:  אנחנו באמצע דיונים, יושבים בוועדות ודנים

אברהם בצלאל:  חשוב לשמוע כל אחד ואחד אבל בכל ועדה אומרים הפיכה, איך הכלכלה תיראה ומה יקרה

אברהם בצלאל:  בואו נשמע בכלל מה יש לעשות

אברהם בצלאל:  לצערי הרב אנחנו לא נמצאים שם, וחבל מאוד

אברהם בצלאל:  אין לי ספק שאם נשב ונשמע אחד את השני, ודאי שבסוף כפי שכתוב בגמרא - דנים ובסוף אוהבים זה לזה

אברהם בצלאל:  אין לי ספק שאם נשב ונשמע אחד את השני, זה אפשרי

אברהם בצלאל:  אפשר לשמוע ויש רצון, ודאי מבחינתנו - היושב שלנו אמר אל זה בישיבת סיעה ומעל כל במה – כאשר נתנו שבוע כדי לראות האם יש בכלל קרקע יציבה, משהו להתחיל איתו

אברהם בצלאל:  לצערנו הרב לא הושיט יד וחבל מאוד

רון כץ: בזמן שאנחנו יושבים כאן, בוועדת החוקה מנסים להקים ועדות מיוחדות לדון בכל נושא הוא לא הרפורמה המשפטית כדי להתקדם איתה בכל הכוח

רון כץ:  השבוע זה היה טכני כי זאת הצעת חוק פרטית ולא ממשלתית והיו חייבים לחכות שבוע

רון כץ:  לא עשו טובה לאף אחד

דוד ביטן: לא, חלק זה כך וחלק זה כך

דוד ביטן:  הרוב זה פרטי

רון כץ: בוועדת החוקה מקימים ועדות מיוחדת לנושא כל חוק אחר שהוא לא ברפורמה

רון כץ:  אתה מבחין מה הם עושים שם? שם רק רצים עם הרפורמה

רון כץ:  זה נשמע לך נורמלי? בחיים לא עשו דבר כזה בכנסת

דוד ביטן: אתם עשיתם דברים הרבה יותר גרועים

רון כץ: אף אחד לא עשה דבר כזה

דוד ביטן: אני זוכר מה היה בכנסת הקודמת

אברהם בצלאל: יושב יושב-ראש תנועת ש"ס בהצעה לתקשורת ואומר מפורש, בואו, יש לנו שבוע

רון כץ: תעצרו

אברהם בצלאל: אתה מוצא תירוץ

אברהם בצלאל:  נתנו לכם שבוע

רון כץ: לא ניתנו שבוע

רון כץ:  לא נתנו יום

אברהם בצלאל: באו ואמרו שיש שבוע

אברהם בצלאל:  למה אחד לא הרים את הכפה?     

רון כץ: מה הבעיה לעצור את החקיקה?     

אברהם בצלאל: אבל למה צריך לעצור במקום לדבר?      

רון כץ:  מה יקרה?     

דוד ביטן: ומה יקרה אם בינתיים ישבו?     

רון כץ: אי אפשר לשבת בחדר ואז לרוץ לוועדת החוקה

דוד ביטן: קריאה ראשונה היא רק קריאת כיוון

דוד ביטן:  אין בזה שום דבר

רון כץ: אז תעצרו

דוד ביטן: שישבו

דוד ביטן:  מה הבעיה לשבת? אני לא מבין

רון כץ: בזמן הטירוף הזה עוד מעט נשמע מה קרה במדינה

דוד ביטן: אין ויכוח שיש לנו רוב להעביר את הרפורמה

דוד ביטן:  אתם צריכים להבין את זה

דוד ביטן:  לכן תשבו

דוד ביטן:  בואו נראה אם אפשר, ולדעתי גם שר המשפטים מעוניין בפשרה

שלי טל מירון: אנחנו לא רואים בזה רפורמה

שלי טל מירון:  אנחנו רואים בזה הפיכה משטרית

דוד ביטן: בסדר

דוד ביטן:  עזבי את יחסי הציבור

דוד ביטן:  אני לא נכנס לזה

רון כץ: אלה לא יחסי ציבור

דוד ביטן: אני לא נכנס לזה

דוד ביטן:  אני לא רוצה להיכנס לזה

דוד ביטן:  זה לא התפקיד שלי

דוד ביטן:  אני לא שר המשפטים

דוד ביטן:  אני אומר לכם שאם תשבו שני הצדדים, אפילו שמנהלים דיונים בוועדת החוקה, הדיונים האלה כרגע לא מתקדמים לשום מקום כי זה אין הכנה לקריאה שנייה ושלישית

דוד ביטן:  אתם בעצמכם אומרים שהרבה דברים מונחים על הכף, אז מה בעיה לרדת מהעץ, לעזוב את הכבוד ולדבר

רון כץ: אין כאן עניין של כבוד

דוד ביטן: אם יראו שזה הולך לכיוון רצוי, תאמין לי ששני הצדדים יסיימו את זה

רון כץ: הם לא מוכנים לדבר

דוד ביטן: זה לא נכון

רון כץ: אני אומר לך שהם לא מוכנים

דוד ביטן: זה לא נכון

רון כץ: אני אומר לך

שלי טל מירון: אדוני היושב ראש, בוועדת חוקה שאני יושבת בה כל הזמן לא נותנים לדבר

דוד ביטן: אם ישבו, אם יעשו ישיבה, שתיים, ויראו שזה מתקדם, תאמין לי ששני הצדדים יעשו הרבה כדי לסיים את העניין

דוד ביטן:  אנחנו לא צריכים להוכיח כלום

דוד ביטן:  יש לנו את הרוב

דוד ביטן:  אתם מצד שני חושבים שזה יכול להביא להפלת הממשלה

רון כץ: מה זה אנחנו חושבים? כולם חושבים כך

דוד ביטן: רגע

דוד ביטן:  עזוב

רון כץ: לא אתם

רון כץ:  משפטנים, אפילו משפטנים בצד שלכם

דוד ביטן: אתם חושבים שזה יביא להפלת הממשלה

רון כץ: לא

רון כץ:  זה לא קשור לפוליטיקה

דוד ביטן: זה לא יביא להפלת הממשלה

אברהם בצלאל: רון, שאלה אמיתית

אברהם בצלאל:  יש גם מי שחשוב הפוך או כולם חושבים בצד אחד?     

רון כץ: האמת, חושבים למצוא אנשים שחושבים הפוך

שלי טל מירון: כמות המומחים שהגיעו לכאן מכל התחומים, איך אפשר להתעלם מזה?     

דוד ביטן: אפשר כל מיני דברים אבל צריך להתחיל לדבר

דוד ביטן:  אם ידברו ולא יהיה כלום, אז אין בעיה, כל צד יעשה את המלחמה שלו

דוד ביטן:  אבל כל עוד יושבים ורואים שאפשר להתקדם, תעשו משהו

רון כץ: דוד, יש לכם את הרוב להעביר את זה

רון כץ:  מה הבעיה לעצור שבוע? תעצרו שבוע

רון כץ:  תגידו שנותנים שבוע

דוד ביטן: אני מנסה להסביר לך

דוד ביטן:  תעשו ישיבה-שתיים, תראו שמתקדמים, כל צד יוותר על משהו ונתקדם

רון כץ: בבלגן הזה אי אפשר לעשות ישיבה

רון כץ:  זאת הביצה והתרנגולת

רון כץ:  אתם הכוח, אתם השלטון, בוא, חמלה של מנצחים

רון כץ:  יש לכם רוב – תעצרו

דוד ביטן: מדינה לא מנהלים בהורדת ידיים

רון כץ: אין כאן הורדת ידיים

דוד ביטן: כל אחד מוריד ידיים ומי שנפגע, הנה, הם יושבים כאן בשורה

שלי טל מירון: אפשר לומר כמה מילים?     

דוד ביטן: כן

דוד ביטן:  הגענו אליך

שלי טל מירון: תודה רבה אדוני היושב ראש

שלי טל מירון:  לצערי זה לא בוקר טוב היום

שלי טל מירון:  אני רוצה קודם כל ולפני הכול להשתתף בצער המשפחה שאיבדה אתמול שניים מבניה

שלי טל מירון:  זה באמת אירוע נורא ואיום, אירוע מזעזע ומתועב ומאוד קשה לא להתייחס לאירוע הקשה הזה

שלי טל מירון:  באותה מידה גם צריך להגיד שהאירועים אתמול בלילה של לקיחת החוק לידיים, זה לא מצב שאנחנו יכולים לשתוק ולא לומר מילה

אלון שוסטר: זאת לא לקיחת החוק אלא זאת פריעת החוק

שלי טל מירון: צריך להשאיר את המצוד אחר המחבל למערכת הביטחון ואסור לאזרחים לקחת את החוק לידיים בשום צורה שהיא

שלי טל מירון:  אני חייבת לומר שבדרכי לירושלים הבוקר שמעתי ראיונות בתקשורת ומאוד הצטערתי לשמוע חברי כנסת שבאמת מתבטאים בצורה פשיסטית ומצדיקים את לקיחת החוק לידיים

שלי טל מירון:  זה אירוע מטורלל שאסור לעבור עליו לסדר היום

שלי טל מירון:      אני מאוד מודה לאנשים שהגיעו לכאן ורוצים לשתף אותנו ולספר לנו מנקדות מבטם

שלי טל מירון:  אני חייבת לומר כמי שהייתה 10 שנים בהיי-טק, הרבה מאוד בדרום-מזרח אסיה, בעסקים בין-לאומיים, הו נחו על שולחני הרבה מאוד הצעות לרי-לוקיישן

שלי טל מירון:  אל תזלזלו בזה

דוד ביטן: באת לכאן מההיי-טק?     

שלי טל מירון: כן

שלי טל מירון:  רון אמר וצדק, החברות האלה בקלות רבה יכולות לקחת את פקלאותיהן ולעבור למקומות אחרים

שלי טל מירון:  זה מאוד מפתה וזה יכול לקרות

שלי טל מירון:  אסור לנו להתעלם מכובד המשקל של התעשייה החשובה הזאת גם למיסים של מדינת של מדינת ישראל, גם ליצוא של מדינת ישראל ולחשיבות של הסטארט אפ ניישן

שלי טל מירון:  בואו לא נקלקל ונהרוס את מה שבנו כאן במשך כל כך הרבה שנים

דוד ביטן: אנחנו לא מקלקלים שום דבר

דוד ביטן:  הם החליטו להיאבק באופן מסוים שעושה לעצמם נזק

שלי טל מירון: מה זה הם החליטו?      

דוד ביטן: לא ניכנס לזה

שלי טל מירון: אני לא מסכימה עם זה ואני חושבת שהכלכלה מתנהלת

שלי טל מירון:  אם אין בית משפט שיודע להגן עליהם, אין שום סיבה שהם יהיו כאן

דוד ביטן: זה לא נכון שאין בית משפט שמגן עליהם

דוד ביטן:  זה לא נכון

שלי טל מירון: כשאין בג"צ, אין מי שמגן עליהם     

דוד ביטן: מי אמר שאין בג"צ?     

שלי טל מירון: לשם אנחנו הולכים

דוד ביטן: לא, לא נכון

דוד ביטן:  זה שיש שופט שהוא שמרן, זה לא אומר שאין הגנה על ההיי-טק

דוד ביטן:  זה לא נכון

רון כץ: אני אומר, תקבעו את השופטים, את התוצאה, את בית המשפט, את מזג האוויר

דוד ביטן: אני מזכיר לך דבר מסוים

דוד ביטן:  ברגע ששופט נכנס לתפקיד, הוא שופט לפי הדין

דוד ביטן:  הראיה הכי טובה מבחינתך זה שבתיק של דרעי כל השופטים שנכנסו לבית המשפט עת שקד הייתה שרת המשפטים, כולם החליטו נגד דרעי חוץ אחד

דוד ביטן:  דרך אגב, ההחלטה של אלרון הייתה יותר קשה מאשר של השופטים האחרים

דוד ביטן:  אני אומר לך שזאת דוגמה

דוד ביטן:  ברגע שאדם יושב, יש לו את השיטה שלו ואת השיקולים שלו

דוד ביטן:  כל ההפחדה היא הפחדה לא קיימת

שלי טל מירון: זאת לא הפחדה

שלי טל מירון:  זאת מציאות

שלי טל מירון:  אנחנו רואים שבשבועות האחרונים יותר מארבעה מיליארד שקלים יצאו מהארץ

שלי טל מירון:  זאת פשוט לא הפחדה

שלי טל מירון:  זאת המציאות

דוד ביטן: משנת 1990 ועד היום היו 22 ביטולי חקיקה או שינויים

דוד ביטן:  לא תמיד הביטול הוא כל החוק אלא לפעמים הוא סעיף בחוק

דוד ביטן:  ברגע שהרוב הנדרש יהיה גבוה – ועל זה ה אני חושב שדווקא יש הסכמה של האופוזיציה – יהיה יותר גבוה מאשר היום, לא שלושה שיכולים לבטל חוק ברוב של שניים נגד אחד, הסיכויים שישתמשו בפסקת התגברות – לא יהיו הרבה ביטולים במקרה הזה – הם ממש מינוריים

דוד ביטן:  לכן גם בזה אפשר להגיע לפשרה

דוד ביטן:  גם לגבי הוועדה, זו הבעיה המרכזית להגיע לפשרה, אני לא אעשה את העבודה של שר המשפטים אבל יש לי עמדה גם לגבי זה

דוד ביטן:  בגדול, אני לא מבין, זה התפקיד שלי לדבר על זה לאופוזיציה ולקואליציה?      

רון כץ: דוד, שתדע, אני תמיד בעד העמדות שלך שהן תמיד מעניינות

דוד ביטן: נדבר על זה כשנהיה בגיאורגיה

שלי טל מירון: אני רוצה לסכם ולומר שהיכן שאין דמוקרטיה, אין כלכלה

שלי טל מירון:  אפשר לבדוק את זה במדינות אחרות ולראות מה קרה להן בעקבות איבוד הדמוקרטיה, מה קרה לכלכלה שלהן, מה קרה לאינפלציה שלהן

דוד ביטן: למעט בסינגפור

דוד ביטן:  סינגפור היא דמוקרטיה או דיקטטורה? הכלכלה שם יותר טובה מאשר בישראל

שלי טל מירון: תראה מה קורה בתורכיה

דוד ביטן: מה קורה בסינגפור? לא שאני רוצה שלא תהיה כאן דמוקרטיה

דוד ביטן:  הסיסמה הזאת היא לא מדויקת

שלי טל מירון: כמי שהייתה בסינגפור במשך שעות רבות ועשתה שם עסקים במשך שנים, אני יכולה להגיד לך שאין מקום להשוואה

שלי טל מירון:  סינגפור היא מאוד ייחודית

דוד ביטן: שם זאת לא דמוקרטיה

דוד ביטן:  טיבי, רצית לומר משהו או שאתה רוצה לשמוע?      

אחמד טיבי: אני בעד ההיי-טק

דוד ביטן: גם אני בעד ההיי-טק

דוד ביטן:  אני לא יודע להיכנס למחשב אבל אני בעד ההיי-טק, בגלל התוצאות שאתם מביאים ומה שאתם עושים

דוד ביטן:      חברי הכנסת סיימו, אני יכול לעבור למוזמנים?     

רון כץ: כן

רון כץ:  בוא ניתן להם לדבר

דוד ביטן: אני רוצה להדגיש כדי שתדעו שוועדת הכלכלה הזמינה את משרד האוצר, את רשות שוק ההון, את משרד המשפטים, את משרד הכלכלה, את המועצה הלאומית לכלכלה, את בנק ישראל, את רשות ניירות ערך, את הבורסה לניירות ערך, חברות דירוג האשראי, איגוד לשכות המסחר, התאחדות התעשיינים, האיגוד הישראלי לתעשיות מתקדמות, הנהלת הבנקים, איגוד הבנקים

דוד ביטן:  כל אלה הוזמנו אבל אף אחד לא בא

דוד ביטן:  נתחיל מזה

דוד ביטן:  כל מה שהם אומרים לתקשורת וכל מיני חוות דעת, כנראה שלהגיד את זה בוועדת הכלכלה זה לא כל כך חשוב וזה דיון של חברי כנסת שביקשו את הישיבה

דוד ביטן:      נעבור למי שכן בא

דוד ביטן:  כולם כאן מההיי-טק וכולם ביקשו זכות דיבור?     

רון כץ: כן, וכולם אחלה

דוד ביטן: מכיוון שאיחרנו ואנחנו מסיימים ב-11:00, אני מבקש שכל אחד יקצר

רון כץ: בגלל התאונה בכניסה לירושלים

רון כץ:  אני הייתי כאן

דוד ביטן: אני לא מאשים אותך

דוד ביטן:  אני רק מדגיש

דוד ביטן:      תציגו את עצמכם לפרוטוקול

מיכל צור שלו: אני מיכל צור, נשיאת בנשיאות משותפת של חברה בשם קלטורה שהנפיקה לפני כשנה וגם חלק ממטה המאבק של ההי-טק

מיכל צור שלו:      חילקתי דף עם נתונים כתובים בצורה מאוד מאוד ברורה

דוד ביטן: למה את מתכוונת מיסוי פרטני? חשבוניות?     

מיכל צור שלו: לא

מיכל צור שלו:  יש את מס ההכנסה

מיכל צור שלו:  מיסוי פרטני זה בעצם המס שהוא תוצאה של הכנסות מפרטיים

מיכל צור שלו:  זה יכול להיות מאקזיטים

דוד ביטן: חשבוניות

דוד ביטן:  לא חברות

מיכל צור שלו: בדיוק

מיכל צור שלו:  65 אחוזים מהמיסוי הפרטני

מיכל צור שלו:  מעבר לזה, כאשר מסתכלים על הצמיחה בשנים האחרונות, ההיי-טק אחראי על 45 אחוזים מהצמיחה, 54 אחוזים מהיצוא

מיכל צור שלו:  זה אומר שגם מהיתרות דולרית כאן בארץ ותכל'ס, כשעושים זום אאוט מכל הנתונים האלה, זה נס לא נורמלי שכאן במזרח התיכון מבין כל המדינות שסביבנו, הצלחנו להצמיח תעשייה שכבר תוך זמן כל כך קצר אחראית על שליש מההכנסות של המדינה ממס הכנסה

מיכל צור שלו:      על מה הדבר הזה נשען, וחשוב להבין שאלה נתונים מדהימים

מיכל צור שלו:  כלומר, שליש מהכנסות המדינה נשענות על מגזר מסוים

מיכל צור שלו:  זה בעצם נשען על השקעות כאשר ההשקעות האלה הן לא השקעות הממשלה

מיכל צור שלו:  90 אחוזים מההשקעות הן מהמגזר הפרטי וחצי מההשקעות האלה של המגזר הפרטי מגיעות מחוץ לישראל

מיכל צור שלו:  כלומר, המימון של ההיי-טק נשען בחציו על מימון חיצוני

דוד ביטן: היום

מיכל צור שלו: היום

מיכל צור שלו:  נתונים עדכניים

מיכל צור שלו:  מסתכל העולם ומאוד מודאג ממה שקורה כאן

מיכל צור שלו:  כולם אומרים שזה מעשה ידה של ההיי-טק אבל ההייטק לא שולט לא בניו יורק טיימס ולא בפייננשל טיימס, לא בבלומברג ולא ברויטרס

מיכל צור שלו:  אנחנו בכלל לא שולטים איך העולם מסתכל עלינו

מיכל צור שלו:  העולם מסתכל עלינו ואומר שמה שקורה כאן במדינת ישראל מדאיג מאוד מהרבה מאוד היבטים

מיכל צור שלו:  אנחנו כאן כדי לתאר את ההיבט הכלכלי

מיכל צור שלו:  לכל אחד מאיתנו יש את העמדות הפוליטיות שלו, לא קשור כרגע לאפקט הכלכלי של ההפיכה שמתוכננת כאן

מיכל צור שלו:      צריך להבין שההיי-טק נשען לא רק על השקעות אלא גם על הון אנושי

מיכל צור שלו:  זהו

מיכל צור שלו:  אין כאן עוד איזה שהן תשתיות

מיכל צור שלו:  כלומר, הסיכון הגדול הוא שני דברים שהם מאוד מאוד שבריריים

מיכל צור שלו:  צריך להבין שזה לא מעשה ידיו של ההיי-טק אלא יש שוק והחוזק של שוק חופשי זה שהוא מגיב מהר

מיכל צור שלו:  השוק הגיב, לא אנחנו אלא השוק

דוד ביטן: זה לא מדויק

דוד ביטן:  זה לא מדויק שאתם לא קשורים לעניין

דוד ביטן:  אתם מוציאים כספים ומעבירים אותם לחוץ לארץ

דוד ביטן:  לא אני

דוד ביטן:  לי אין כסף להעביר לחוץ לארץ

דוד ביטן:  לבוא ולומר שאין לכם השפעה, זה לא מדויק

דוד ביטן:  בגלל זה הדולר עולה וזה משפיע על האינפלציה ועל דברים אחרים

דוד ביטן:  אם כן, אתם משפיעים על העניין הזה

דוד ביטן:  אתם לא יכולים להגיד שאתם לא בעניין

מיכל צור שלו: אני אסביר את סדר העניינים

מיכל צור שלו:  סדר העניינים הוא שהמשקיעים שהם חברי בורד, ברובם לא אזרחי ישראל אלא הם זרים, באים ואומרים: חברים, יש כאן רמת סיכון גבוהה

דוד ביטן: כי אתם אומרים להם שיש רמת סיכון גבוהה

מיכל צור שלו: לא

מיכל צור שלו:  אתה מכיר את המשפט שבעל המאה הוא בעל הדעה? בעלי המאה הם בעלי הדעה

דוד ביטן: יש השפעה על בעל המאה

מיכל צור שלו: השוק אמר את דברו והם קוראים את ה-ניו יורק טיימס ואת ה-פייננשל טיימס ואומרים, רגע, אני השקעתי כאן באיזשהו מקום, אני צריך עכשיו לגדר את הסיכון שלי, אני צריך לקחת עכשיו צעדים כדי להקטין את הסיון

מיכל צור שלו:  תכף זוהר יתאר את הפרספקטיבה של הקרנות

מיכל צור שלו:  אני אתאר את הפרספקטיבה של החברות

מיכל צור שלו:  כדי שלא רק נישען על מה שאנחנו רואים וחושבים, הוצאנו סקר שהשתתפו בו 150 חברות היי-טק שנמצאות כאן

מיכל צור שלו:  הוצאנו גם סקר שהשתתפו בו 37 קרנות שנמצאות כאן, כדי שלא סתם נבוא ונגיד מה אנחנו חושבים אלא נקבל באמת נתונים מהשוק

מיכל צור שלו:      כמעט חצי מהחברות שוקלות לעשות משהו שקוראים לו הפיכת שרוול

מיכל צור שלו:  אני לא יודעת אם אתם יודעים מה זה הפיכת שרוול

דוד ביטן: לא

דוד ביטן:  קראתי על זה בעיתון אבל שכחתי את ההסבר של המונח

מיכל צור שלו: הרבה מאוד חברות בארץ הן חברות ישראליות שאת הפעילות שלהן בחוץ לארץ מנהלות דרך חברות בת זרות

מיכל צור שלו:  המשמעות של שרוול כפול היא להפוך את זה ושתהיה חברת אם

דוד ביטן: מה זה ייתן? לא תשלמו מיסים בישראל?     

מיכל צור שלו: הקניין הרוחני יהיה בחברת האם

מיכל צור שלו:  זה אומר שכאשר החברות האלה יצליחו, ה-צ'ק פוינט הבא, ה-נייס הבא, הוא לא ישלם כאן מיסים בארץ

דוד ביטן: על חלק מהמכירות שנעשו, לא שילמו הרבה מיסים כי הבעלויות הן בעלויות זרות

דוד ביטן:  חלק

דוד ביטן:  אני לא אומר שהכול

רון כץ: תמיד יש שליש ממיסים

דוד ביטן: לא שיש לי טענות, אבל הייתה מכירה מאוד גבוהה בסך של כמה מיליארדים וכמעט לא נשאר כלום במיסים

דוד ביטן:  גם היום יש את זה

דוד ביטן:  לא תמיד, אבל יש

דוד ביטן:  אנחנו מבקשים מכם לא לעשות את זה

דוד ביטן:  מה זה ייתן? אם הכלכלה הישראלית תיפגע, מה זה ייתן לכם? אני לא מבין את הטיעון הזה

דוד ביטן:      אסור לי לשאול שאלות?     

מיכל צור שלו: בוודאי שאפשר

דוד ביטן: כי אני רואה את חברת הכנסת שלי טל

דוד ביטן:  גם לכם מותר

דוד ביטן:  אנחנו לא נעשה את זה כאן פורמלי

דוד ביטן:  כל אחד ישאל איזו שאלה שהוא רוצה

דוד ביטן:  בכנסת זה פחות מהיי-טק

דוד ביטן:  אתם עובדים על המחשב ואנחנו עובדים בדיבור

מיכל צור שלו: גם אנחנו מדברים לא מעט

דוד ביטן: אבל באנגלית

מיכל צור שלו: גם בעברית

מיכל צור שלו:  בסוף אנחנו חיים כאן בארץ

מיכל צור שלו:  בסופו של דבר יש כאן כמה השפעות, יש את ההשפעות המיידיות ואת ההשפעות שהן חצי מיידיות

מיכל צור שלו:  ראינו כבר את ההחלשה של השקל שהיא דרמטית

מיכל צור שלו:  תבינו, המשמעות של זה שהשקל נחלש ועלה כבר ל-3

מיכל צור שלו: 6 ויש כאלה שמדברים על כך שהוא יעלה ל-4, יעלה ל-5, תבינו, זה אומר שמי שרוצה לנסוע לחוץ לארץ, עולה לו 30 אחוזים יותר

מיכל צור שלו:  זה מטורף

מיכל צור שלו:  זה ישפיע על יוקר המחיה בצורה משמעותית

מיכל צור שלו:  צריך להבין שזה קורה

מיכל צור שלו:  זה לא משהו שאולי עוד מעט יקרה אלא זה קורה עכשיו

מיכל צור שלו:  זה אומר שכבר עכשיו אנשים נפגעים ביוקר המחיה שלהם

מיכל צור שלו:      תוסיפו את זה לזה שכולנו כאן בסוג של התכתשות ושנאה הדדית

מיכל צור שלו:  אני ראיתי סקר ואם יש משהו שהלחיץ אותי ומדיר שינה מעיניי זה ש-40 אחוזים מהציבור בישראל חושש שתהיה פה מלחמת אזרחים

מיכל צור שלו:  תבינו, יושבים ומסתכלים על זה מבחוץ

מיכל צור שלו:  הרי בסוף, על מה נשען הנס שלנו כאן במדינה? הוא נשען מצד אחד על ביטחון חזק, ומה זה ביטחון? בסוף ביטחון זה 8200, סיירת מטכ"ל, חיל האוויר שגם הם נענים על היי-טק, כך שבסוף זה היי-טק

מיכל צור שלו:  תשאל את עצמך האם לירדן ולסוריה יש 8200

דוד ביטן: בסוף יוצאי 8220 עובדים אצלכם, כך שגם לנו יש תרומה

דוד ביטן:  גם למערכת הממשלתית יש תרומה להיי-טק

מיכל צור שלו: תרומה הוא מעגל שמזין את עצמו

דוד ביטן: ההון האנושי גם בא משם

מיכל צור שלו: יושבים החברים שלנו בחוץ ויש לנו בטן רכה

דוד ביטן: אני רוצה לשאול אותך שאלה שמפריעה לחלק מהאנשים אצלנו

דוד ביטן:  אפשר?      

מיכל צור שלו: בטח שאפשר

דוד ביטן: אין ספק שההיי-טק הגיע למה שהגיע - אני מדבר על עכשיו – ויש לזה השפעה מאוד גדולה על המדינה

דוד ביטן:  אני רואה את הנתונים ואי אפשר להתכחש לזה

דוד ביטן:  אתם הגעתם להחלטה או למסקנה אישית שהנושא המשפטי יכול לגרום נזק

דוד ביטן:  אז התחלתם מאבק

מיכל צור שלו: אנחנו מאוד מאוד חדים במה שצריך

דוד ביטן: תני לי לשאול אותך

דוד ביטן:  אתם אומרים שאתם רוצים שהכול יבוטל בגלל המעמד שלכם, בגלל הנזק שזה יכול לגרום

דוד ביטן:  מחר בבוקר – אני לא נכנס כרגע למה – תהיה רפורמה אחרת ועוד פעם אתם תבואו ותגידו לנו כך וכך

דוד ביטן:  זאת אומרת, בגדול אתם רוצים – בגלל המעמד הכלכלי שלכם במדינה – לקבוע הרבה יותר מאשר אנשים אחרים

דוד ביטן:  איך אנחנו צריכים להסתכל על זה? אנחנו לא יכולים כל הזמן להיות תחת מגננה מה אתם תעשו לנו אם אנחנו רוצים לעשות משהו

דוד ביטן:  צריך להבין שדמוקרטיה פועלת כך שלנבחרי העם גם יש מילה ולא רק לאנשי הכלכלה

מיכל צור שלו: אתה צודק לגמרי אבל ההיי-טק לא התערב בשום צורה

דוד ביטן: אבל הנה, עכשיו אתם מתערבים ומחר תתערבו עוד פעם

רון כץ: הם לא מתערבים

רון כץ:  הם אומרים מה יקרה

דוד ביטן: לא, הם מתערבים כי הם חלק מההפגנות

דוד ביטן:  אני לא יודע מי מממן את ההפגנות האלה

דוד ביטן:  יכול להיות שהם מממנים

רון כץ: אנשים פרטיים

דוד ביטן: גם הם אנשים פרטיים

דוד ביטן:  הם לא אנשים פרטיים? אני לא יודע מי מממן, לא בדקתי, אבל אני מעריך שיש להם חלק במימון

דוד ביטן:  אני אומר לך שבדמוקרטיה זה הולך לפי נבחרי העם ולא לפי העשירים

דוד ביטן:  אני שואל אותך כי זה מפריע לחלק מהאנשים אצלנו

דוד ביטן:  אני אומר לכם את האמת

מיכל צור שלו: רק עוד משהו אחד אני רוצה להוסיף

מיכל צור שלו:  בסוף יש כאן איזושהי הבנה לא נכונה של מה הדברים שבסוף חשובים

מיכל צור שלו:  מדברים כאן הרבה פעמים בסיסמאות על הרפורמה, על ההפיכה, מה משמעותי

מיכל צור שלו:  אני רוצה להסביר מהצד של ההיי-טק מה בסופו של דבר הדברים שגורמים למשקיעים להרגיש לא בנוח

דוד ביטן: אני מסכים שגם פסיכולוגיה עובדת בכלכלה

דוד ביטן:  אין שום בעיה

מיכל צור שלו: זאת לא רק פסיכולוגיה

דוד ביטן: למה? קוראים מאמר בעיתון ולפי זה פועלים

מיכל צור שלו: אני אתן לך דוגמה

מיכל צור שלו:  עכשיו לצורך העניין יכולים לשנות – כמו שעשו עכשיו בתקציב האחרון – ולקחת פנסיות ולפגוע בפנסיות

מיכל צור שלו:  היום לכל פנסיונר - אני לא יודעת איך אנשים לא שמו לב לזה – לקחו בין 1,000 ל-1,500 שקלים מהפנסיה שלו

דוד ביטן: בתקציב הזה?     

מיכל צור שלו: בתקציב הנוכחי הזה

דוד ביטן: עוד לא ראינו את התקציב

מיכל צור שלו: כנראה גם הפנסיה שלכם

מיכל צור שלו:  שלנו, של כולנו

דוד ביטן: לא עבר כלום

דוד ביטן:  אני לא יודע על מה את מדברת

מיכל צור שלו: 1,500-1,000 שקלים בגלל שינוי בהטבות מס בפנסיה שהובטחו לפני כמה שנים

מיכל צור שלו:  מה יכולים משקיעים לעשות?     

דוד ביטן: זה עוד לא עבר בכנסת

מיכל צור שלו: זה תקציב המדינה

דוד ביטן: זה התקציב שהממשלה העבירה

דוד ביטן:  זה עדיין צריך להגיע לכנסת

מיכל צור שלו: מצוין

מיכל צור שלו:  אני מקווה שזה לא יהיה

דוד ביטן: הכנסת מגוננת על האנשים, יותר מהממשלה

דוד ביטן:  תמיד זה היה כך

מיכל צור שלו: בסוף צריך שיהיו איזה שהן זכויות שמוגנות

דוד ביטן: את חושבת שאם ימנו שופט שמרן מהצד של השמרנות, הזכויות ייפגעו? זה מה שאת אומרת? שמגר היה שמרן, היה לנדוי ואגרנט

רון כץ: דוד, זה לא האישיו

דוד ביטן: מעניין

דוד ביטן:  מה זה לא האישיו? הם טוענים טענות

רון כץ: זאת רפורמה שלמה

דוד ביטן: הזכויות של אנשים ייפגעו? זה מה שאת אומרת? לפי השיטה הזאת, ברגע שממנים – כמו שממנים היום יותר שופטים ליברליים – אז מה, אז אתם מצדיקים את הטענה שמינוי של שופטים ליברלים פוגע בנו

דוד ביטן:  זה מה שאתם בעצם אומרים, כמו שאתם טוענים ששמרנים יפגעו בכם

דוד ביטן:  זה לא המצב

דוד ביטן:  שופט צריך לשפוט על פי הדין

דוד ביטן:  זה שמינו שופט בוועדה מסוימת, זה לא אומר שמחר בבוקר הוא ישפוט רק מה שיגידו לו

דוד ביטן:  אתם פוגעים במעמד השופט

רון כץ: השופטים הם לא הבעיה

דוד ביטן: אתם פוגעים במעמד המשפט

רון כץ: הבעיה היא הרבה דברים אחרים

רון כץ:  זה כל המנגנון הגדול הזה שבנו

דוד ביטן: זאת הפחדה

דוד ביטן:  זה לא נכון

רון כץ: אם הם היו עושים בשיטה שלך אחד-אחד, אולי עוד היה אפשר לדבר אבל עכשיו הם באו ורצו לרסק את כל המערכת, אז ברור שכולם יוצאים

דוד ביטן: דברו עניינית, בלי סיסמאות

דוד ביטן:  הכול צריך להיות ענייני

דוד ביטן:  הביקורת היא הפוכה

דוד ביטן:  אתה מבין? אם שופט שמרן שממנים בוועדה מסוימת, זה פוגע בזכויות, אז גם שופט ליברל פוגע בזכויות שלנו

רון כץ: אני לא מסכים עם זה

דוד ביטן: אתם פוגעים במעמד השופטים כי שופט שבא לשפוט הוא שופט על פי דין

אורנה ברביבאי: אם כן, למה רוצים את הרפורמה הזאת? מה המניע לרפורמה? נגיד שזה לא משנה, אז מה המניע לרפורמה הזאת? אם הכול עובד מבחינת מי שרוצה לשנות

דוד ביטן: אני הייתי הולך על רפורמה קצת שונה אבל אני לא נכנס לזה

דוד ביטן:  אני לא רוצה להיכנס לזה

דוד ביטן:  בארצות הברית יש ויכוח בין הליברלים לבין השמרנים ובא נשיא ארצות הברית במעמד שלו והוא בוחר

רון כץ: אבל שם יש חוקה

מיכל צור שלו: יש שני בתי פרלמנט

דוד ביטן: אבל הפרלמנט הוא לא שופט

רון כץ: אבל יש חוקה

שלי טל מירון: הוא בוחר רק את שופטי בית המשפט העליון

דוד ביטן: ראית מה קרה עם ההפלות

דוד ביטן:  החוקה זזה

דוד ביטן:  בהתחלה אמרו יעשו הפלות ועכשיו הכניסו שני שופטים, ואי אפשר לעשות הפלות

אורנה ברביבאי: ללמדך

דוד ביטן: או שאנחנו סומכים על השופטים או שאנחנו לא סומכים עליהם

דוד ביטן:  אם אנחנו באים ואומרים שהוועדה ממנה והשופט עושה רק מה שרוצה הממנה, זה לא המצב

דוד ביטן:  אנשים בחוץ לארץ שטוענים נגד הרפורמה אומרים שהמינוי יפגע

דוד ביטן:  זה לא הולך כך

רון כץ: אני סומך על הרפורמה ולא סומך על הפוליטיקאים שימנו את השופטים

מיכל צור שלו: למה חשובה הזהות השופטים בבית משפט שלום ובמחוזי?     

רון כץ: ובתעבורה

מיכל צור שלו: למה חשובה הזהות של השופטים? למה שהם לא יהיו שופטים מקצועיים

דוד ביטן: מה זה שופט מקצועי?     

מיכל צור שלו: שופט מקצועי הוא שופט שהוא עצמאי ולא חייב שום דבר

דוד ביטן: כשממנים שופט, אומרים לו שיכתבו לו את פסקי הדין?     

רון כץ: לא יודעים למי הוא מצביע

דוד ביטן: אומרים לו שיכתבו לו את פסקי הדין?     

אורנה ברביבאי: זאת הטענה של מי שמוביל את הרפורמה ההזויה הזאת

דוד ביטן: כשאת ממנה שופט בשלום, את יודעת מה הוא יפסוק?     

אורנה ברביבאי: אנחנו מסכימים עם זה ששופט צריך להיות שופט ולהתמנות על פי כישוריו

דוד ביטן: על זה אין ויכוח

אורנה ברביבאי: 	הרפורמה באה ואומרת: לא, אנחנו לא מסכימים

דוד ביטן: מי אומר את זה ברפורמה? מישהו אמר את זה?     

סימון מושיאשוילי: הרפורמה לא אומרת את זה

אורנה ברביבאי: מה אתה אומר? הרפורמה אומרת

אורנה ברביבאי:  אני באה מוועדת חוקה עכשיו

סימון מושיאשוילי: הרפורמה לא אומרת את זה

אורנה ברביבאי: הרפורמה אומרת שנקבע שפוליטיקאים מסוג מסוים, ששייכים לאג'נדה מסוימת, ימנו את השופטים שיהיו מחויבים לאג'נדה

אורנה ברביבאי:  זאת הרפורמה

דוד ביטן: והיום בוועדה למינוי שופטים, הממשלה לא ממנה?     

אורנה ברביבאי: לא

אורנה ברביבאי:  יש הסכמות

אורנה ברביבאי:  אי אפשר למנות שופט בלי הסכמה בין כלל הגורמים

אורנה ברביבאי:  לא יוצאת החלטה לפני שיש עשן לבן וזה מוסכם על כולם

דוד ביטן: בנושא של ועדה למינוי שופטים - - -     

רון כץ: הפכנו את הישיבה כאן לוועדת חוקה

דוד ביטן: לא

דוד ביטן:  זה הדיון

רון כץ: בוא נשמע את המוזמנים

אורנה ברביבאי: למה הכלכלה נהרסת, לא בגלל ועדת חוקה? ביטן הראשון שהבין את זה

רון כץ: הזמנו אנשים רציניים

דוד ביטן: אני מציג להם שאלות שיתייחסו אליהן

זוהר לבקוביץ: נענה לך על הכול

זוהר לבקוביץ:  אני לא עורך דין, גם לא פוליטיקאי

זוהר לבקוביץ:  כל חיי אני בהיי-טק

דוד ביטן: איזה חברה אתה?     

זוהר לבקוביץ: כרגע חברת השקעות בשם ראונדה אבל היו לי לא מעט סטארט-אפים שהכניסו כאן הרבה מאוד כסף

זוהר לבקוביץ:  במקור באתי לספר איך מה שקורה כאן הולך לפגוע בהיי-טק אבל תפס אותי משהו אחר וזה הנרטיב שאתם מנסים לספר לנו כאילו ההיי-טק פוגע בהיי-טק וזה ממש מכעיס אותי

דוד ביטן: לא, המאבק פוגע בהיי-טק

זוהר לבקוביץ: לא המאבק פוגע בהיי-טק

זוהר לבקוביץ:  לי לא קוראים היי-טק, לי קוראים זוהר, אז בוא נדבר כזוהר, לא שמאל, לא ימין, כמו שהיי-טק לא שמאל ולא ימין והיי-טק אף פעם לא יצא לרחובות על שום דבר והיו דברים לצאת בגינם

זוהר לבקוביץ:      אם הפעם אנחנו יוצאים, זה מתוך זה שאכפת לנו מהמדינה

זוהר לבקוביץ:  אני בטוח שגם אני וגם אתה נמצאים כאן כי אכפת לנו מהמדינה הזאת

זוהר לבקוביץ:  זה שאני בוחר להיות כאן, זה לא כדי להגן על עצמי

זוהר לבקוביץ:  אני בסדר, הילדים שלי בסדר, הנינים שלי בסדר

זוהר לבקוביץ:  אני כאן כדי להגיד לכם מה יקרה למדינה ואני לא משפטן ולא אומר שום מילה על הרפורמה, או המהפכה, איך שלא תקראו לזה כי אני לא מבין את זה עד הסוף

זוהר לבקוביץ:  אני יודע מה קורה בעולם

זוהר לבקוביץ:  כשאתם באים ומקבעים את הנרטיב שאנחנו פוגעים בעצמנו בגלל מה שאנחנו עושים – לא

זוהר לבקוביץ:  עם כל הכבוד לזוהר או למיכל או לעידן או לאחרים שיושבים כאן, המשקיע בסוף בפאלו אלטו או בקליפורניה מחליט את ההחלטות שלו לפי ה-ניו יורק טיימס, לפי ה-פייננשלס טיימס, לפי זה שרואים את מה שקרה אתמול בחווארה ואני לא נכנס לדעות אישיות לכאן או לכאן

זוהר לבקוביץ:  זה מה שמפחיד את המשקיעים

זוהר לבקוביץ:  לפי זה הם קובעים את הדעה שלהם

זוהר לבקוביץ:      אני חזרתי לארץ אחרי המון שנים שלא חייתי כאן וחזרתי כדי להיות כאן

זוהר לבקוביץ:  אני לא הולך

מיכל צור שלו: גם אני לא

זוהר לבקוביץ: אני יכול להבטיח לך שכשאני יושב עם המשקיעים בארצות הברית, אני מספר לכם כמה נפלא כאן

זוהר לבקוביץ:  כשאני זכיתי ב-יזם השנה של קליפורניה, פגשתי את ג'ורג' וו

זוהר לבקוביץ:  בוש, פגשתי אותו לא רק כזוהר אלא כישראלי

זוהר לבקוביץ:  אנחנו הנציגים שלכם בעולם, אנחנו כאן החיילים שלכם בשוחות

זוהר לבקוביץ:  אנחנו אומרים לכם ש-היי-טק ייהרס לא כי אני מדבר, לא כי הלכתי להפגנה, לא כי אני יושב כאן עכשיו מולך או לא כי התראיינתי לרסקין ב-6:30 בבוקר אלא בגלל מה שקורה, בגלל איך שהעולם תופס את זה

זוהר לבקוביץ:  זה גם ממש לא משנה איך בסוף תיראה הרפורמה ואם אנחנו מסכימים או לא מסכימים, התגברות או לא, אלא איך העולם יראה את זה, האם העולם יראה אותנו כדמוקרטיה או לא יראה

זוהר לבקוביץ:  אני לא צריך לספר לך מה יקרה להיי-טק

זוהר לבקוביץ:  אני בטוח שכאדם ערכי אתה לא ישן טוב בלילה בגלל זה ושנינו כנראה באותו מקום

דוד ביטן: לכן אנחנו בעד פשרה

דוד ביטן:  צריכים לגמור עם זה

דוד ביטן:  נכון, יש לזה השלכות

זוהר לבקוביץ: אמרת בוא נדבר – בוא נדבר, אני אזמין אותך לקפה, נדבר על מה שאתה רוצה

זוהר לבקוביץ:  אנחנו כאן כי אכפת לנו

זוהר לבקוביץ:  אני לא אפגע

זוהר לבקוביץ:  מאז שחזרתי לארץ אני עובד הרבה על שילוב של חרדים, שילוב של ערבים, שילוב של אוכלוסיות נוספות להיי-טק והם הראשונים שייפגעו לא כי אנחנו רוצים אלא כי קודם ייפגעו היותר חלשים

זוהר לבקוביץ:  אני ומיכל ועידן, סמוך עלינו, אנחנו בסדר

זוהר לבקוביץ:  אם לי לא יהיה טוב, יש לי דרכונים נוספים, כל החיים שלי בטלפון הזה

זוהר לבקוביץ:  אני עולה על מטוס וטס

זוהר לבקוביץ:  ושוב, אני לא טס

זוהר לבקוביץ:  אני כאן

זוהר לבקוביץ:  אנחנו כאן, אנחנו נמשיך את המלחמה

זוהר לבקוביץ:  אנחנו צריכים את העזרה שלכם

דוד ביטן: לאן אתם רוצים להגיע?     

זוהר לבקוביץ: אנחנו רוצים להגיע למקום שהדבר הזה לא יקרה, שמבהיל את העניין

זוהר לבקוביץ:  אני לא נכנס לרפורמה

זוהר לבקוביץ:  אני איש ניהול

זוהר לבקוביץ:  רוב חיי אני הייתי מנכ"ל

זוהר לבקוביץ:  אתם מנהלים את זה נורא

דוד ביטן: אתה אומר שזה עושה נזק בעולם

זוהר לבקוביץ: כן

דוד ביטן: גם כללי וגם דברים אחרים

זוהר לבקוביץ: כן

זוהר לבקוביץ:  בוא אני אספר לך מה אנחנו רוצים

זוהר לבקוביץ:  ניהול נכון של המצב

דוד ביטן: איך אתה רוצה שינהלו את המצב?     

זוהר לבקוביץ: אני חושב שמתוך הידברות, בלי להדליק את הרחובות

דוד ביטן: יפה

דוד ביטן:  לזה אני רוצה להגיע

זוהר לבקוביץ: אבל נורא קשה להגיע להידברות אחרי שזרקתם פצצת אטום כך שכל העולם כבר מפחד וחצי מדינה בפאניקה

זוהר לבקוביץ:  צריך רגע לעצור

סימון מושיאשוילי: מי הפחיד את העולם? מי הפחיד חצי מדינה?     

זוהר לבקוביץ: לא אני, לא מיכל ולא עידן

רון כץ: אתם

סימון מושיאשוילי: תן לי תשובה

רון כץ: התשובה היא אתם

רון כץ:  אתם

סימון מושיאשוילי: מי זה אתם?     

זוהר לבקוביץ: ברגע שההצעה נזרקה כמו שנזרקה, העולם נבהל

סימון מושיאשוילי: מי הפחיד את העולם?     

זוהר לבקוביץ: הגיע הנשיא, אתה מסכים איתי שהוא גוף אובייקטיבי

רון כץ: אני לא רוצה להפוך את זה לדיון פוליטי

דוד ביטן: כל הצדדים השפיעו על המצב, אתם יודעים את זה

אורנה ברביבאי: ביטן, אתה לא יכול לעשות הקבלה

אורנה ברביבאי:  אני אשמח להתייחס אחרי שהוא יסיים את דבריו

דוד ביטן: בסדר

דוד ביטן:  נשמע אותם ואחר כך נשמע את חברי הכנסת

דוד ביטן:  אתם יכולים לשאול אותם שאלות

דוד ביטן:  חופשי

סימון מושיאשוילי: הגיע הנשיא, צד שלישי, הוריד הצעה לחוקה

סימון מושיאשוילי:  אתה אומר שזה מאוחר

סימון מושיאשוילי:  אני לא חושב שזה מאוחר

זוהר לבקוביץ: אני לא אומר שזה מאוחר

זוהר לבקוביץ:  אני אומר שצריך לעצור ולדבר

זוהר לבקוביץ:  אי אפשר לדבר תחת אקדח טעון

סימון מושיאשוילי: אני מסכים

סימון מושיאשוילי:  צריך לדבר

סימון מושיאשוילי:  כולם מסכימים שצריך לדבר

דוד ביטן: מה תאמרו למשל אם הצדדים יתחילו לדבר מצד אחד ומצד שני נגיד ועדת החוקה תדון אבל בלי לקבל החלטות כרגע כל עוד מתנהל המשא מתן? זה נשמע לך הגיוני?     

זוהר לבקוביץ: זה הרבה יותר הגיוני ממה שקורה עכשיו, אבל למה לדון? למה לא לעצור לרגע? לאן רצים?     

דוד ביטן: אין לחץ

דוד ביטן:  מה שקורה במערכת פוליטית זה שכל הזמן יש חוסר אמון

דוד ביטן:  אם יתחילו לדבר, אולי חוסר האמון יתבטל ואז יהיה אפשר לגמור את זה

זוהר לבקוביץ: כשאני מקיים משא ומתן על דברים קטנים בהרבה, על השקעה של מיליון דולר בחברה, זה יכול לקחת חצי שנה

זוהר לבקוביץ:  אז רפורמה כל כך גדולה, מהפכה כל כך גדולה? בואו נעשה את זה מתוך שיקול דעת וזה לא שמאל וימין

דוד ביטן: אבל שיתחילו

רון כץ: זאת הכוונה

רון כץ:  דוד, הוא צודק

רון כץ:  הניהול כאן לא טוב

דוד ביטן: שני הצדדים

דוד ביטן:  אני אומר לך את האמת, שני הצדדים לא מוכנים לשבת

דוד ביטן:  זאת הבעיה

רון כץ: זה לא נכון

דוד ביטן: זה מה שיוצא

רון כץ: תנסה אותנו

רון כץ:  דוד, תנסה את הצד שלנו

דוד ביטן: אנחנו מוכנים עכשיו לשבת

דוד ביטן:  אתם לא מוכנים לשבת

רון כץ: דוד, תנסו את הצד שלנו

רון כץ:  תעצרו את החקיקה

דוד ביטן: אנחנו מתעקשים לא להפסיק

דוד ביטן:  שימשיכו לדון בלי לקבל כל החלטה בדיונים

דוד ביטן:  מותר לדבר

דוד ביטן:  מה הבעיה? אחר כך הם ישבו יחד עם הצד שלנו

רון כץ: המטרה האמיתית היא דווקא אתם, חברי הקואליציה

רון כץ:  תשמעו מה קורה באמת ואחר כך תקבלו איזה החלטות שאתם רוצים לקבל אבל תשמעו מה קורה באמת

דוד ביטן: אנחנו צריכים להתקדם ואולי הם יעזרו לנו

רון כץ: הם כאן

רון כץ:  אני אחר כך מזמין את כולם לקפה אצלי בלשכה

דוד ביטן: אי אפשר

דוד ביטן:  יש לנו אחר כך עוד דיון

זוהר לבקוביץ: כבודו, אני נמצא בתעשייה של ההיי-טק 30 שנים

זוהר לבקוביץ:  אני בן 50

זוהר לבקוביץ:  אני כבר די זקן בתעשייה הזאת

זוהר לבקוביץ:  אני זוכר שלפני 30 שנים כשרציתי להקים חברה, לא היו קרנות הון סיכון בישראל ולא היו משקיעים זרים בישראל

זוהר לבקוביץ:  נגזר עלי אז לעבור לקליפורניה כדי לגייס כספים

זוהר לבקוביץ:  אני זוכר את המשקיע הראשון שהשקיע בי מסקויה, קרן הון סיכון גדולה, והוא אמר לי: אתה יכול להקים את החברה איפה שאתה רוצה, לגור היכן שאתה רוצה, אבל לפגישות שלך אני מגיע עם אופניים

זוהר לבקוביץ:  זאת הייתה התפיסה, שאתה חייב להיות שם בשביל לעשות

זוהר לבקוביץ:  לקח לנו שנים, לקח לנו יותר מ-15 שנים להביא את האנשים לכאן ולבנות כאן את התעשייה

זוהר לבקוביץ:  עכשיו הם בורחים

זוהר לבקוביץ:  הם התחילו לברוח לא בגללנו אלא בגלל הפאניקה העולמית

זוהר לבקוביץ:       אני מבקש ממך, אכפת לך כמו שאכפת לי, בואו נעצור את זה

זוהר לבקוביץ:  בואו נעצור לפני שיהיה מאוחר מדי כי כשהסנטימנט יידפק, הכול יידפק

דוד ביטן: אני לא קורא

דוד ביטן:  בעניין הזה אני לא צד שקובע

דוד ביטן:  לכן אני אומר בואו נמצא דרך וששני הצדדים ישבו

דוד ביטן:  אם הצד שלנו לא מוכן להקפיא, בוא ניתן להם אפשרות לדבר בלי החלטות אבל בינתיים הם ישבו ביחד

דוד ביטן:  אנחנו צריכים להוריד מהעץ את שני הצדדים כדי שיתחילו לדבר

דוד ביטן:  אמרתי, אולי יהיה המתווה הזה שאפשר יהיה לקיים דיון בלי לקבל החלטות, אז מה? מה יש בדיון בלי החלטות?     

זוהר לבקוביץ: העניין הוא שכרגע השוק בפאניקה

מיכל צור שלו: אתה צריך להרגיע את השוק

זוהר לבקוביץ: צריך להרגיע את השוק

זוהר לבקוביץ:  צריך להרגיע את האמריקאים

זוהר לבקוביץ:  צריך רגע לעצור ולחשוב מה רוצים

דוד ביטן: אני מסכים איתך

דוד ביטן:  אני מסכים שצריך להרגיע

דוד ביטן:  אתה חושב שאותי לא תוקפים על זה שאני אומר שצריך לכת לפשרה? בוא אני אראה לך באינטרנט, כל היום תוקפים אותי

זוהר לבקוביץ: לכן בחרתי לבוא ולדבר איתך

דוד ביטן: צריכים להושיב אותם להתחיל שיחה

זוהר לבקוביץ: כבודו, אכפת לך מהתעשייה כמו שאכפת לנו

זוהר לבקוביץ:  חייבים כרגע לעצור כי כשהמשקיעים יצאו, הם לא יחזרו וייקח לנו 10 שנים להחזיר אותם

דוד ביטן: נכון

דוד ביטן:  אתה צודק

דוד ביטן:  ייקח כמה שנים עד שהם יחזרו

זוהר לבקוביץ: בואו נעצור

זוהר לבקוביץ:  תודה

לאוניד בקמן: אני יזם 25 שנים ויושב ראש של המכון הישראלי לחדשנות

דוד ביטן: אתה לא בחברת היי-טק או משהו כזה

לאוניד בקמן: אני דווקא כן

לאוניד בקמן:  אני מנהל חברה בשם פקטורי שמתעסקת בהורדת פליטות למפעלים, וחוץ מזה אני יושב ראש של המכון הישראלי לחדשנות

לאוניד בקמן:  הקמתי אותו לפני 12 שנים

לאוניד בקמן:  זאת עמותה שעובדת עם הממשלה ב-12 השנים האחרונות כדי לנסות לפתח פעילויות סביב דברים שאנחנו חושבים שהם חשובים לעולם כמו בריאות, תחבורה חכמה, התחממות גלובלית, כל מיני דברים כאלה

לאוניד בקמן:  היום עובדים עם משהו כמו 3,000 סטארט-אפים עם מרבית המשקיעים בארץ ובעולם

לאוניד בקמן:       אחרי 12 שנים כאשר במסגרת המכון אנחנו כל הזמן חושבים מה יהיה הפרויקט הבא, על איזה תחום שווה לעבוד עליו, בחודשים האחרונים, כמו כולם כאן, חווים תבערה גדולה

לאוניד בקמן:  התבערה היא שבמקום לדבר על תחומים, אנחנו כל הזמן עסוקים לנסות להסביר את ישראל

דוד ביטן: סליחה רגע

דוד ביטן:  ניסיתי להאריך את הישיבה אבל נצטרך לסיים ב-11:00

דוד ביטן:  אנחנו לא נסיים את הישיבה הפעם כי אני רוצה את הנושא של המקור

דוד ביטן:  בלי זה אני לא אסיים

דוד ביטן:  נקיים עוד ישיבה

דוד ביטן:  בנושא של תעודת מקור האוצר הולך לפתור לי את הבעיה

דוד ביטן:  הם אומרים שצריך עוד כמה ימים

סימון מושיאשוילי: על הייבוא

דוד ביטן: כן

דוד ביטן:  תעודת מקור

דוד ביטן:  לא רק רכב

דוד ביטן:  כמעט כל מוצר

דוד ביטן:  יש מוצרים שמייבאים אותם בלי תעודות מקור וגם הם משלמים מכס

זוהר לבקוביץ: בזמן שדיברנו, הדולר כבר 3

זוהר לבקוביץ: 7

דוד ביטן: ברור לי

דוד ביטן:  תמשיכו להוציא כסף והדולר יגיע גם ל-5

זוהר לבקוביץ: לא

זוהר לבקוביץ: , אנחנו לא מוציאים

דוד ביטן: צריך לקנות דולרים

זוהר לבקוביץ: אני לא מכיר את הביוגרפיה שלך ואם היית מנכ"ל או לא, אבל מנכ"ל חייב לדאוג לחברה שלו

דוד ביטן: לא הייתי מנכ"ל

זוהר לבקוביץ: הוא חייב לדאוג לחברה שלו

דוד ביטן: אני לא אומר לא

זוהר לבקוביץ: לדאוג לחברה אומר שכאשר אתה רואה את המצב, לפעמים אתה חייב להוציא כסף בין אם אתה רוצה או לא

זוהר לבקוביץ:  זה לא עניין ציוני

לאוניד בקמן: אתה שאלת שאלה מאוד חשובה, איך מייצרים כאן מצב שיורדים מהעצים ומתחילים לדבר ואיך מתחילים לשדר לעולם שאנחנו במקום אחר

לאוניד בקמן:  לפני שבועיים קיבלתי טלפון מהעורך הראשי של ה-פייננשלס טיימס שניסה להבין מה הולך כאן

לאוניד בקמן:  חזרנו חזרה לדבר על איך העולם מסתכל עלינו

לאוניד בקמן:  זה נחמד שאנחנו עסוקים כאן ורבים על כן ביבי, לא ביבי, ימין, שמאל, אבל בסוף העולם מסתכל עלינו כעל סלט ולא כל כך מעניינות אותו הבעיות שלנו בפנים

לאוניד בקמן:  הוא שאל אותי שאלה נורא פשוטה: איך זה יכול להיות ששבועיים מיום הבחירות מנסים להכניס אנשים לאו דווקא ראויים לכנסת, לטעמו – גם לטעמי אבל אני כרגע לא מייצג כאן את עצמי - עושים מהפכה שגורמת לחצי מהתושבים לצאת לרחובות, ויש עוד הרבה דוגמאות

לאוניד בקמן:  הסיפור הוא נורא פשוט

לאוניד בקמן:  אני חושב שהבעיה כאן היא בנרטיב

לאוניד בקמן:  הבעיה היא לא בפרטים, האם שופט כזה או שופט אחר

לאוניד בקמן:      גם אני לא משפטן וגם אני לא מבין בזה וגם לא מתעניין זה

לאוניד בקמן:  אני כן מתעניין איך הדברים האלה נתפסים

לאוניד בקמן:  בסופו של דבר הדברים נתפסים על ידי אנשים מבחוץ, ואני מדבר איתם על בסיס יומי – ואגב, על מנת להרגיע - כי אנחנו כאן בשביל להישאר, כי אנחנו כאן בשביל להמשיך לבנות את התעשייה הזאת ולא בשביל למכור רולקסים ולנסוע לחוץ לארץ

לאוניד בקמן:  אנחנו כאן בשביל להמשיך

לאוניד בקמן:  אני חושב שגם כאן יש לכם תרומה משמעותית בשינוי הנרטיב

לאוניד בקמן:       אני חושב שאחד הדברים המרכזיים שאמר מרטין, הוא אמר דבר נורא פשוט

לאוניד בקמן:  זה היה הרעיון שלו

לאוניד בקמן:  הוא אמר תבואו לנבחרי הציבור שלכם ותציעו דבר נורא פשוט

לאוניד בקמן:  מדינת ישראל הוקמה על בסיס עקרונות מגילת העצמאות וכל הרעיון של המגילה הזאת היה לאזן בין המתחים השונים

לאוניד בקמן:  המתחים השונים האלה אוזנו במשך 75 שנים ובואו, שכל החבר'ה האלה ישבו, יגדירו שהם עדיין נאמנים למדינת יהודית ודמוקרטית, עדיין נאמנים לערכי מגילת העצמאות ואחר כך כל השאר הם פרטים

לאוניד בקמן:  אגב, אם תהיו מסוגלים לבוא ולומר את זה, ראשית, המשקיעים יסתכלו ויאמרו שיש כאן דמוקרטיה

דוד ביטן: אתה חושב שאנחנו לא בעד מדינה דמוקרטית?      

לאוניד בקמן: בטוח שאתה כן

רון כץ: לא כולם

רון כץ:  דוד, לא כולם

לאוניד בקמן: בטוח אתה כן

לאוניד בקמן:  כבודו, בטוח שאתה כן ולכן אנחנו כאן אבל המדינה הזאת כיום היא בת ערובה להרבה מאוד אנשים שמובילים אותנו למקום אחר לחלוטין

לאוניד בקמן:  אשר אנחנו מנהלים היום שיח עם יזמים, כבר היום – כבר היום - 90 אחוזים מהיזמים במדינת ישראל שוקלים לא לפתוח את החברה שלהם כאן

לאוניד בקמן:  המשמעות של זה היא שעוד 20 שנים מהיום לא יהיו יותר חברות גדולות ישראליות

לאוניד בקמן:  אנחנו מתחילים לפורר את האקו-סיסטם המאוד מיוחד שנוצר כאן

לאוניד בקמן:  אתם

לאוניד בקמן:  לא אנחנו

לאוניד בקמן:  אתם ואנשים אחרים אבל אתם, ממשלת ישראל

לאוניד בקמן:  לפני 30 שנים בדיוק נתתם את יריית הפתיחה עם תוכנית יוזמה שבנתה כאן את תעשיית ההיי-טק

לאוניד בקמן:  במשך 30 שנים, כלל ביבי, תמכתם בתעשייה הזאת, עזרתם לה להמציא את עצמה מחדש פעם אחר פעם אחר פעם אבל הפעם הגזמתם

לאוניד בקמן:  חודשיים מאז נכנסתם לכנסת או כמה שזה לא יהיה, הקרקע בוערת

רון כץ: לא תאמין, אבל זה פחות זמן

לאוניד בקמן: הכסף יוצא החוצה, יזמים לא רוצים להיכנס לכאן, משקיעים מתחילים להסתובב

לאוניד בקמן:  גם אם אנחנו אשמים בכל, גם אם ההיי-טק - כמו שאמרת קודם – מחליט בגלל שהוא עשיר להגיד לכם מה לעשות, אנחנו - - -     

דוד ביטן: לא

דוד ביטן:  זו ההרגשה

לאוניד בקמן: נורא חשוב לדבר על זה

דוד ביטן: אצל חלק האנשים אצלנו, זאת ההרגשה

דוד ביטן:  מחר תגידו לנו שאתם לא רוצים איקס, אז מה?     

לאוניד בקמן: כבודו, בוא נדבר

דוד ביטן: אתם צריכים להבין שאתם אנשי כלכלה ועסקים

לאוניד בקמן: לכן באנו

דוד ביטן: אתם לא יכולים לנהל את המדינה

לאוניד בקמן: בוא ניכר

לאוניד בקמן:  20 שנים לא שמעתם מילה מההיי-טק

דוד ביטן: נכון

לאוניד בקמן: היינו עסוקים בבניית החברות שלנו

דוד ביטן: ואנחנו היינו עסוקים במתן עזרה לכם בבנייה הזאת

לאוניד בקמן: נכון, ועשיתם את זה מצוין ועכשיו אתם קצת מפשלים

לאוניד בקמן:  היום באמצע משבר גלובלי ענק, כאשר יש קושי עצום בגיוס כספים, אנחנו נמצאים כאן ויורים לעצמנו בראש וזה מסיבה נורא פשוטה

לאוניד בקמן:  אף אחד לא בא לאיים על אף אחד

לאוניד בקמן:  כולנו כאן כי אנחנו רוצים לחיות כאן אבל במקום לשאול איפה אני אבנה חברה ואיך אני אלחם בבעיות מסביב, אנחנו היום מתחילים להילחם למה לעשות את זה בארץ ואם בכלל

לאוניד בקמן:  אתה יודע למה? נורא פשוט

לאוניד בקמן:  כי המסר שיוצא מהממשלה הנוכחית הוא מסר שהילדים שלי לא ירצו לחיות במדינה הזאת

לאוניד בקמן:  זה מה שמטריד

לאוניד בקמן:  ההיי-טק הוא בסך הכול כלי

לאוניד בקמן:  לדובאי יש נפט ולנו יש היי-טק

לאוניד בקמן:      אם אנחנו לא נדע לעשות את מה שהממשלה הזאת הובילה ב-30 השנים האחרונות - ואלה שני דברים חשובים כאשר בינתיים באחד נכשלנו – הראשון, לבנות את תעשיית ההיי-טק, והשני, להכניס אליה עוד ועוד קהלים כאשר בשני עד היום לא היינו טובים אבל יש הרבה זרעים - אם לא נדע לקחת את הדבר הזה ולהמשיך הלאה, אני נורא מקווה שמי שמנסה לבנות כאן מדינה משיחית יודע מה הוא עושה כי כלכלית זה לא יעבוד

אורנה ברביבאי: ביטן, אני יכולה להתייחס כי אני צריכה ללכת חוץ וביטחון?     

דוד ביטן: בבקשה

אורנה ברביבאי: תודה רבה

דוד ביטן: להתייחס למה שהם אמרו כאן או באופן כללי?     

אורנה ברביבאי: גם למה שהם אמרו

דוד ביטן: סליחה שאני מפריע, לא נספיק לשמוע את כולם עד 11:00

דוד ביטן:  אני מציע שנמשיך מחר בשעה 11:30

דוד ביטן:  נוסיף עוד שעה וחצי למחר

דוד ביטן:  צריך להוציא להם הזמנה, אתה אנשים שנמצאים כאן

דוד ביטן:  לא צריך להזמין אחרים

עידן טנדלר: היושב ראש, אנחנו צריכים חמש דקות

אורנה ברביבאי: אני באה מוועדת החוקה ובסוף הכול קשור בכל

אורנה ברביבאי:  אנחנו רואים מה קורה בחווארה, אנחנו רואים את איבוד המשילות באופן נרחב, גם בביטחון, גם בכלכלה, וגם כרגע אנחנו מבינים בערעור של מדינת ישראל כמדינה דמוקרטית

אורנה ברביבאי:  אם היה לנו יותר זמן, הייתי אומרת למה הרפורמה הזאת פוגעת במינוי שופטים ומנסה לשכנע אותך למה האופן שבו אתה רואה את זה כאילו זה לא משנה – אם זה לא משנה, לא הייתה נוצרת הרפורמה הזאת

דוד ביטן: לא אמרתי שזה לא משנה

דוד ביטן:  אמרתי שזה טיעון הפוך על הפוך

דוד ביטן:  הטיעון הזה גם משמש נגדכם

אורנה ברביבאי: אני רוצה להתייחס לשתי נקודות, האחת לנושא ההיי-טק והשנייה לנושא תהליכי הייבוא

אורנה ברביבאי:       בנושא ההיי-טק

אורנה ברביבאי:  אני לא שמעתי לאורך כל החודשיים האחרונים נימה של היי-טק פטרוני שאומר אנחנו נגיד לכם מה לעשות

אורנה ברביבאי:  להפך

אורנה ברביבאי:  אני חושבת שהם מצלצלים בפעמון והם אומרים שישראל הגיעה לשיא ביצוא שלה בשנה האחרונה, מחצית מהיצוא הוא היי-טק

אורנה ברביבאי:  כמי שעשתה הסכמי סחר ומפגשים אינטנסיביים עם מדינות ערב, מדינות האזור, הדבר המשמעותי ביותר שהם רוצים אצלנו זאת החדשנות, ההיי-טק, פריצות הדרך והמתודולוגיה שאנחנו עובדים כמדינה שוחרת חדשנות

אורנה ברביבאי:  הם מרימים דגל ומצלצלים בפעמון, קריאת השכמה, והם אומרים: אנחנו לא חייבים לעצמנו אלא אנחנו אומרים לכם שיפסיקו להשקיע בישראל

אורנה ברביבאי:  אלה לא הרהורי ליבם אלא אנחנו רואים את המציאות

אורנה ברביבאי:  מי שאומר שבגלל שהאופוזיציה אומרת - עזוב אופוזיציה-קואליציה

אורנה ברביבאי:  אתה ואני חיים כאן מתוך רצון לבסס את החוזק של מדינת ישראל, כל אחד במשמרת שלו, ולעשות את זה על הצד הטוב ביותר

אורנה ברביבאי:  אני מאמינה בזה באמונה שלמה

אורנה ברביבאי:  אנחנו פועלים הפוך

אורנה ברביבאי:       אתה במשמרת שלך מייצג את הכלכלה

אורנה ברביבאי:  הפגיעה של הוועדה שיושבת בקומה למטה ועוסקת ברפורמה הזאת מחלישה את האמון במדינת ישראל כמדינה עם יציבות, כמדינה דמוקרטית ובה השקעות של אנשים מכל העולם יבואו לידי ביטוי וזה ההקשר

אורנה ברביבאי:  אני לא מציעה לייחס להיי-טק את מה שהם לא

אורנה ברביבאי:  הם בעיקר חרדים לאופן שבו אנשים יראו את הצורך להשקיע במדינת ישראל בשנים הבאות ואלטרנטיבות בעולם תמיד יש

אורנה ברביבאי:  הייחוד שלנו הוא זה שמאפשר לנו להגיע לזה

אורנה ברביבאי:      הדבר השני, סיפור רפורמת הייבוא

אורנה ברביבאי:  בפעם שעברה ישב כאן שר הכלכלה ואמרתי לו שישים לב שבמחליטים יש פרק שלם שחסר

דוד ביטן: זו הישיבה הבאה

אורנה ברביבאי: אבל אני רוצה לאותת לך כי בסוף הדברים רצים

אורנה ברביבאי:  אנחנו אמרנו שנוריד מחירים כאשר נקל על תהליכי הייבוא באופן כה שמוריד רגולציה ויוצר פתיחות לשווקים ומונע ממונופולים ומיבואנים גדולים בלעדיות על יבוא

אורנה ברביבאי:  אתה דיברת על תעודות מקור, אני מדברת על היבטים רחבים

דוד ביטן: תעודות מקור זו בעיה ספציפית

אורנה ברביבאי: אבל היא חשובה מאוד

אורנה ברביבאי:  אתה עלית על נקודה מאוד משמעותית שאחרים סירבו לעסוק בה

אורנה ברביבאי:  אם אתה תצליח בזה, אתה תעשה דבר גדול

דוד ביטן: כנראה שהאוצר פותר את הבעיה

אורנה ברביבאי: אני לא כל כך מאמינה שזה ייפתר

דוד ביטן: כבר הודיעו לי

דוד ביטן:  עושים עוד בדיקה מסוימת בקשר לאמנות הבין-לאומיות ואם זה מסתדר, זה יהיה

אורנה ברביבאי: אני רק אומרת שאני חושבת שבעניין הזה אתה צריך לקרוא את הטקסטים שיראו לך את ההקבלה בין מה שהיה במקור לבין מה שירד ולפעול כדי שזה יוחזר כי אחרת יוקר המחייה - שאתם מצהירים שאתם רוצים להתמודד איתו - לא ייפתר

אורנה ברביבאי:  תודה רבה

רון כץ: דוד, בוא נחזור אליהם את זכות הדיבור

דוד ביטן: אני רוצה אבל היא התחילה את הדיון הבא

ענבל אורפז: תודה רבה

ענבל אורפז:  שלום

ענבל אורפז:  אני יועצת חדשנות אסטרטגית ומייסדת ארגון אישה בהיי-טק להגדלת השוויון המגדרי בענף

ענבל אורפז:  כבת לאבא ישם היי-טק גדלתי למציאות שרכבת ההרים שקוראים לה סטארט-אפ הייתה חלק בלתי נפרד מהחיים

ענבל אורפז:  מבחוץ ההיי-טק אולי נראה זוהר – משכורות גבוהות, אקזיטים בסכומים שרובנו יכולים רק לחלום עליהם - אבל צריך לזכור שחברות ההיי-טק חיות במתח מתמיד

ענבל אורפז:  רוב הסטארט-אפים לא יצליחו

ענבל אורפז:  התחרות היא גלובלית והיא קשה

ענבל אורפז:  תמיד רודפים אחרי סבב גיוס ההון הבא ואחרי לקוחות שמפוזרים מסביב לעולם

ענבל אורפז:  החיים בסטארט-אפים הם חיים של חוסר ודאות בהגדרתם ודווקא בגלל הסיבה הזאת המשקיעים בחברות הרב-לאומיות מעוניינים לפזר את הכסף שלהם במקומות בהם הם יכולים להפחית את הסיכון ואת חוסר הוודאות

ענבל אורפז:  לכן הם יעדיפו להשקיע בחברות שמתנהלות במדינות בהן אפשר לסמוך על מערכת המשפט ושיש בהן יציבות עסקית

ענבל אורפז:      רק אתמול עורך דין, שותף בכיר באחד ממשרדי עורכי הדין הגדולים ביותר, שיתף אותי בעוד התפתחות מדאיגה

ענבל אורפז:  לפי מה שהוא אומר, רוב הסטארט-אפים החדשים מתאגדים בחודשיים האחרונים בדלאוור

ענבל אורפז:  דיברנו על זה

ענבל אורפז:  החברות לא מחכות לרפורמה אלא הן מתחילות להתכונן ליום שאחרי כדי להבטיח את עתיד העסקים שלהן

ענבל אורפז:       בשנים בהן עבדתי ככתבת היי-טק בדה מרקר, נחשפתי לחיבור העמוק והמורכב בין ההיי-טק והחברה בישראל, חיבור שאני ממשיכה לעסוק בו גם היום

ענבל אורפז:  כך הבנתי את החשיבות שבנושאים כמו שילוב ערבים, חרדים, תמיכה בפריפריה וקידום שוויון מגדרי בענף שמבטיח לעובדים בו כניסה למעגל גלובלי ותחרותי עם שכר כפול מהממוצע במשק

ענבל אורפז:  לכן גם החלטתי להקים יוזמה שמקדמת שוויון מגדרי בהיי-טק שמובילה בשנים האחרונות

ענבל אורפז:      החיבור בין ההיי-טק והחברה הישראלית מביא אותי לנושא שאני רוצה להתמקד בו היום ושהוא הלב הפועם של ההיי-טק הישראלי

ענבל אורפז:  מעל ל-400 אלף ישראלים וישראליות עובדים בענף

ענבל אורפז:  אפשר היה לומר שזו הקבוצה שהכי קל לה לעזוב למדינות אחרות, אבל אלה אנשים שמרגישים שאין להם ארץ אחרת

ענבל אורפז:  הם רוצים לחיות כאן ולכן אתם רואים אותם גם עכשיו ממלאים תפקיד מרכזי במחאה

ענבל אורפז:  זו הירתמות חסרת תקדים של אנשי הענף וזה לא קורה סתם

ענבל אורפז:  הם מבינים שאי אפשר להמשיך להיות חדשניים ויצירתיים בסביבה לא דמוקרטית

ענבל אורפז:  אין היי-טק בלי דמוקרטיה

ענבל אורפז:  הפגיעה בהיי-טק, ככל שתעמיק ההפיכה המשטרית ותתקדם, היא לא רק פגיעה בחברות ולא רק פגיעה בכלכלה אלא היא קודם כל פגיעה באנשים

ענבל אורפז:  היא פגיעה בסדר גודל של 10 אחוזים מהעובדים בישראל שמועסקים בהיי-טק ולפי פרסום רק מאתמול אחראים לכ-30 אחוזים ממס הכנסה

ענבל אורפז:  30 אחוזים

ענבל אורפז:  פחות השקעות בהיי-טק הישראלי שיחששו להיכנס לישראל, משמעותם פחות עובדים בענף שבו רוב ההשקעות הולכות למשכורות, שחלק משמעותי מהן מגיע לרכישת מוצרים, שירותים, סחורות וכמובן לתשלומי מיסים

ענבל אורפז:  זה כסף שמניע את הכלכלה הישראלית

ענבל אורפז:      חשוב גם להבין את הייחוד של ישראל

ענבל אורפז:  אין עוד כלכלות שאחוז כל כך גבוה של העובדים שלהם מועסק בהיי-טק

ענבל אורפז:  ההיי-טק אחראי ל-16 אחוזים מהתוצר וליותר ממחצית מהייצוא ולכן מדינת ישראל לא יכולה להרשות לעצמה לוותר על עובדי ההיי-טק

ענבל אורפז:  אסור לשכוח שגם חברות ההיי-טק, כמו העובדים, מחזיקות אקו-סיסטם שלם של נותני שירותים, מסעדות, מפיקי אירועי, הנהלת חשבונות, עורכי דין והמוני עסקים אחרים שנהנים מהצלחת הענף וצמיחתו בעשורים האחרונים

ענבל אורפז:  כדי לשמור על העובדים של ההיי-טק הישראלי חייבים לשמור את הענף אטרקטיבי למשקיעים זרים

ענבל אורפז:       החלק של הממשלה בהשקעה במו"פ בישראל הוא הנמוך ביותר במדינות ה-OECD

דוד ביטן: רבותיי, אי אפשר לשמוע נאומים

דוד ביטן:  תעצרי

ענבל אורפז: אני לקחתי את היום הזה כדי לבוא לכאן

ענבל אורפז:  אני מסיימת

ענבל אורפז:  יש לי שתי פסקאות

דוד ביטן: בסדר, תסיימי

דוד ביטן:  אי אפשר לשמוע נאומים

דוד ביטן:  אין לנו מספיק זמן

דוד ביטן:  זה לא שאני לא רוצה

ענבל אורפז: אני אזרחית עצמאית ולקחתי את היום הזה כדי שתקשיבו לי כי חשוב לי להעביר את המסר

ענבל אורפז:  אני מבקשת שתיתנו לי את שתי הדקות האלה

דוד ביטן: לא יותר מזה

קריאה: אגב, מדינת דלאוור

קריאה:  אני זוכר כסטודנט למשפטים לפני 23 שנים שפרופסור ידידיה שטרן אמר: המלצה אישית שלי, מבחינת מס, לכו לשם

קריאה:  מבחינת מס

עידן טנדלר: זה קשור למקום בו אתה מנהל את החברות

ענבל אורפז: קח את ההמלצה

ענבל אורפז:  אנחנו רוצים להישאר כאן

ענבל אורפז:  אתם צריכים להבין שההיי-טק הישראלי נסמך על השוק הפרטי

ענבל אורפז:  הוא לא נסמך על הממשלה

ענבל אורפז:  בארצות הברית השיעור של ההשקעות של הממשלה הוא יותר מכפול מאשר בישראל

ענבל אורפז:  ארצות הברית, חסידת השוק החופשי

דוד ביטן: אני מבין שהבעיה אצלך היא לא רק הרפורמה הזאת

דוד ביטן:  נכון?     

ענבל אורפז: לא

דוד ביטן: למה לא

ענבל אורפז: מה הבעיה אצלי? הבעיה שאתם לא נותנים לי לסיים

דוד ביטן: אני שואל האם יש עמדות נוספות לגבי החרדים ואחרים

שלי טל מירון: היא מביעה את דעתה

דוד ביטן: בסדר

דוד ביטן:  זאת זכותה

ענבל אורפז: אני רוצה שיהיו יותר נשים בהיי-טק

ענבל אורפז:  אני רוצה שיהיו יותר ערבים בהיי-טק

דוד ביטן: אנחנו מדברים על השפעת הרפורמה

ענבל אורפז: אם אתם תעבירו את הרפורמה הזאת, אנחנו לא נוכל להשקיע בזה

דוד ביטן: הדובר הבא

שלי טל מירון: הם בהיי-טק עשו עבודה מאוד יפה בשילוב חרדים, אז אל תיקחו את זה כמובן מאליו

דוד ביטן: אני לא מדבר על זה

דוד ביטן:  אני אומר שאין בעיה אבל אם יש לאנשים עמדות מסוימות בדברים מסוימים וזה משפיע על העמדה הזאת, אז לא עשינו כלום

ענבל אורפז: העמדה שלי היא בעד שילוב חרדים

ענבל אורפז:  אתה נגד שילוב חרדים אדוני היושב ראש?     

דוד ביטן: צריך לאוורר את העניין

ענבל אורפז: אתה נגד שילוב חרדים? אני בעד

דוד ביטן: רק לגבי הרפורמה המשפטית

עידן טנדלר: היושב ראש, ברשותך אני אדבר שתי דקות ויש לי מסר מאוד מאוד חשוב לומר לך ולכל חברי הכנסת

עידן טנדלר:  תודה על ההזדמנות להיות כאן

עידן טנדלר:  אני סגן נשיא בכיר בפאלו אלטו נטוורקס, חברת הסייבר הגדולה ביותר בעולם עם מרכז פיתוח שכנראה הוא אחד הגדולים בישראל עם למעלה מ-1,000 עובדים

עידן טנדלר:  אני לא אדבר על פאלו אלטו אלא אני אדבר בכלל על החברות הרב לאומיות

עידן טנדלר:  אתם יודעים כמה חברות כאלה יש בישראל? מעל 450

עידן טנדלר:  בעצם חברות אמריקאיות, חברות אירופאיות שהגיעו לישראל

עידן טנדלר:  הן הגיעו לישראל בדרך כלל על ידי רכישות

עידן טנדלר:  רכשו סטארט-אפים ישראלים והחליטו להקים כאן מרכזי פיתוח

עידן טנדלר:       אני רוצה היום להרים דגל שלדעתי לא הורם מספיק ואלה החברות הרב לאומיות

עידן טנדלר:  החברות האלה קוראות עיתונים, זה לא קשור להיי-טק ומה דעתנו, זה לא קשור לדעתי האישית, אלא הן קוראות עיתונים - זה היה ב-וול סטריט ז'ורנל, ב-ניו יורק טיימס ובכל מקום - ושואלות שאלה אחת והיא האם מערכת המשפט בישראל תישאר עצמאית

עידן טנדלר:  זה הכול

עידן טנדלר:  זה מה שמעניין אותן

דוד ביטן: אתה יודע שהיא תישאר עצמאית

עידן טנדלר: כבוד היושב ראש, אני רוצה להגיד לכם מה קורה כרגע בעולם וחשוב שתכירו

עידן טנדלר:  בחברות האלה כ-20 אחוזים מההיי-טק הישראלי מועסק בחברות הבין-לאומיות

עידן טנדלר:  הן מכניסות כסף למדינה ולא רק בעשרות אלפי משרות אלא גם ב-IP

עידן טנדלר:  הן קונות חברות ישראליות ולכן משלמות מיסים לקופת המדינה

עידן טנדלר:  הן מאוד מודאגות

עידן טנדלר:  הן בעיקר מודאגות מהקניין הרוחני שלהן, הכוונה פטנטים

עידן טנדלר:  הן ממש לא רוצות להשקיע במקום שבו אולי הקניין שלהן, הקניין הרוחני, לא יהיה מוגן

עידן טנדלר:  לכן הן מודאגות

עידן טנדלר:        זה אומר בתכל'ס שני דברים ומישהו צריך להגיד את זה כי זה מסכן את ההיי-טק הישראלי וזה מסכן את הכלכלה הישראלית

עידן טנדלר:  הן פשוט יורידו את היקף הפעילות בישראל

עידן טנדלר:  הן יעבירו תקנים למקומות אחרים בעולם – לאירופה, לאסיה, לדרום אמריקה – וכאן אנחנו נאבד עשרות אלפי משרות כמו שכולם אמרו כאן כולל של אוכלוסיות בתת ייצוג

עידן טנדלר:  החברות האלה עובדות המון כדי להכניס חרדים וערבים

עידן טנדלר:      דבר שני שיש עליו השלכה

עידן טנדלר:  הן פשוט יעבירו את הקניין הרוחני מישראל לארצות הברית

עידן טנדלר:  הן לא יקנו חברות ישראליות, ובסוף מה יהיה בישראל? אולי יהיה היי-טק, אולי נמשיך לפתח טכנולוגיה

דוד ביטן: אבל אתה אומר שלא ברמה הזאת

עידן טנדלר: לא, יותר חמור

עידן טנדלר:  הטכנולוגיה עצמה, הקניין הרוחני, הפטנטים, אולי יפותחו בישראל אבל הם לא יהיו בידיים ישראליות

דוד ביטן: מה זה בידיים ישראליות? כשקונים חברה בישראל, החברה האמריקאית קונה חברה בישראל, היא לא לוקחת את הקניין הרוחני? היא לוקחת את קניין הרוחני

דוד ביטן:  היא משאירה אותו בישראל?     

עידן טנדלר: ואני נתקלתי והובלתי שני סטארט-אפים על ידי חברות בין-לאומיות

דוד ביטן: אם קונים, אז קונים

דוד ביטן:  מהעניין הזה אנחנו מקבלים כסף למדינה

דוד ביטן:  את הקניין הרוחני בכל מקרה קונים

עידן טנדלר: חברה רב לאומית יכולה להחליט שהיא לא קונה בגלל זה חברה בישראל ולכן היא קונה חברה בדלאוור

דוד ביטן: בסדר, זה יכול להיות

עידן טנדלר: אנחנו נאבד המון כסף, משאבים ועוצמה של ההיי-טק

עידן טנדלר:  היא יכולה להעביר משרות לחוץ לארץ

עידן טנדלר:  אני אומר רק בנימה אישית ואני מסיים

עידן טנדלר:  אני חזרתי לישראל לפני שנתיים אחרי שבע שנים בקליפורניה

עידן טנדלר:  נאי בחרתי לגור כאן, בחרתי לגדל כאן את הילדים שלי, המדינה הזאת חשובה לי, ההיי-טק בישראל חשוב מאוד

עידן טנדלר:  אני חושב שההיי-טק בישראל יכול וצריך, עושה ומגשר על הפערים בחברה הישראלית וחשוב לי מאוד שזה יישמר

דוד ביטן: עוד מישהו מההיי-טק רוצה לדבר? מכיוון ששמענו את הצד הזה, נשמע עכשיו את הצד הזה

דוד ביטן:  עורך דין נפתלי פלס

דוד ביטן:  שמענו אותם

דוד ביטן:  אם יש לך משהו לומר כנגד, בסדר

דוד ביטן:  אם זה לדבר כמו כולם, אני לא צריך את זה כרגע

נפתלי פדר: אני רוצה לתת זווית קצת שונה

נפתלי פדר:  אני עורך דין, גם יזם היי-טק, חבר בו ועדת משפט טכנולוגיה והיי-טק של לשכת עורכי הדין

נפתלי פדר:  בכובעי כעורך דין אני מייצג חברות היי-טק, חברות ביוטק, משקיעים, יזמים

נפתלי פדר:      אני רוצה להתייחס גם לזווית המשפטית ולזווית של ההיי-טק ולממשק שביניהם

נפתלי פדר:  הם מנסים להפוך את זה לעניין של ימין ושמאל ואני חושב שזה לא כך

נפתלי פדר:  אני רוצה לתת כאן את נקודת המבט של המשקיעים כפי שאני מכיר אותה, משקיעים בהיי-טק ומשקיעים בכלל בישראל שהמצב המשפטי מטריד אותם

נפתלי פדר:      אני לא בא לכאן עם אינטרס של משקיע מסוים אבל אני כן רוצה בקצרה לספר את סיפורו של משקיע זר אחד, לא אזכיר את שמו, שהשקיע מאות מיליונים בישראל ויום אחד הוא החליט להפסיק להשקיע כאן

נפתלי פדר:  חשוב לי לומר שהסיפור הוא סיפור אמיתי

נפתלי פדר:  אני משתמש בו כאילוסטרציה

נפתלי פדר:  המשקיע שלנו, לצורך הדוגמה נקרא לו רומן, פוגש ממציא ישראלי שנקרא לו משה

נפתלי פדר:  משה הוא מדען גאון שפיתח כמה וכמה תרופות מאוד מיוחדות, נחוצות וחשובות

דוד ביטן: לאן את הולכת?     

שלי טל מירון: לוועדת חוקה

רון כץ: תוך כדי הדיונים, נלחמים כאן על הדמוקרטיה

דוד ביטן: המלחמה הזו צריכה להיפסק

רון כץ: אני בעד

רון כץ:  תעצרו כבר את החקיקה שלכם

שלי טל מירון: תעזרו לנו

שלי טל מירון:  אנחנו מדברים ואנחנו מקווים שגם אתה תדבר

מיכאל ביטון: הוא אחד האמיצים שדיבר בליכוד על ועדה, להגיע להסכמות ושהלכו רחוק מדי

דוד ביטן: אתם יודעים שהמחמאות האלה מזיקות לי

רון כץ: אתה חייב להיות פחות קיצוני

מיכאל ביטון: אתה צריך לספוג את המחמאות בכאב

נפתלי פדר: אני רוצה להדגיש נקודה מסוימת

נפתלי פדר:  אני אשתדל לספר

דוד ביטן: אתה מתכוון לספר לנו עכשיו סיפור של שעה?     

עידן טנדלר: לא

עידן טנדלר:  הסיפור יהיה דקה אחת בדיוק

עידן טנדלר:  המשקיע והיזם עליהם דיברתי הקימו כמה חברות משותפות, חברה שמפתחת תרופות לעיניים, חברה שמפתחת תרופה ללחץ דם ריאתי ועוד כמה

עידן טנדלר:  המשקיע הזר הזרים מיליונים והם התחילו לעבוד

עידן טנדלר:  אז באה המכה

עידן טנדלר:  נגד הממציא הישראלי נפתחה חקירת משטרה

עידן טנדלר:  הסיפור מוזר וארוך ואני לא אכנס אליו

עידן טנדלר:  חושדים בחברה אחרת שלו שייצאה תרופות בלי רישיון

עידן טנדלר:  שר הבריאות אומר שלא צריך רישיון, אבל באה המדינה ובטענה שיש כאן הלבנת הון ביקשה לחלט את הכספים של הממציא ושל החברות שהוא שותף בהן

עידן טנדלר:  אני אקצר כי היו כאן עשרות הליכים משפטיים

עידן טנדלר:  בית משפט שלום אמר שהכסף של רומן, של המשקיע הזר, למה לקחת אותו, למה לתפוס

עידן טנדלר:  בית משפט המחוזי אומר שאולי הכסף כן של משה, לא הוכח

עידן טנדלר:  אז זה הגיע לעליון

עידן טנדלר:  המדינה הודתה בפני העליון שהיא בדקה והכסף רק של המשקיע הזר אבל אומר העליון

עידן טנדלר:  מכיוון שזה חשוב, אני גם מפנה ל-ע

עידן טנדלר: פ

עידן טנדלר:  7464/21

סימון מושיאשוילי: עכשיו אנחנו יודעים מי המשקיע

נפתלי פדר: לא כי למשקיע יש חברת בת אבל אם תרצה ותחפש, אתה תמצא

נפתלי פדר:  זה לא ממש חשוב

נפתלי פדר:  מה שחשוב הוא פסק הדין העקרוני

נפתלי פדר:  אמר בית המשפט שנכון שחוק איסור הלבנת הון אומר שאפשר לחלט רק כספים ששייכים לחשוד אבל הוא ייתן לזה פרשנות גמישה ואז נוכל לתפוס את הכספים של משקיע שנכנס איתו לשותפות

נפתלי פדר:  התוצאה של פסק הדין הזה, וזאת הנקודה ממנה אני רוצה להתחיל

דוד ביטן: רק עכשיו אתה מתחיל?     

נפתלי פדר: לא

נפתלי פדר:  להתחיל במסקנה

דוד ביטן: תגיע לסוף

דוד ביטן:  אני צריך לסיים את הדיון

דוד ביטן:  אני צריך להתחיל דיון אחר

נפתלי פדר: אותו משקיע עליו אנחנו מדברים, רומן, הפסיק להשקיע בישראל

נפתלי פדר:  עד 2020 בתחום הביוטק בלבד הוא השקיע ב-13 חברות

נפתלי פדר:  הוא השקיע בחברות היי-טק, הוא השקיע בהמון חברות, השקיע כאן מיליארדים

נפתלי פדר:  הוא הפסיק, ולמה הוא הפסיק? ולא רק הוא אלא גם משקיעים נוספים אחריו

נפתלי פדר:  כי בית משפט שלוקח לעצמו חרות להמציא מדיניות של חילוט הופך את מדינת ישראל למקום מסוכן למשקיעים

נפתלי פדר:  בית המשפט לא מסתכל במבט מקרו על ההשלכות של ההחלטות שלו, מה שהמחוקק כן אמור לעשות, וזה דבר מסוכן

נפתלי פדר:  כמו שכולנו יודעים - כל חברות ההיי-טק מכירות את זה וכל עורכי הדין בתחום מכירים את זה – שתמיד בחוזים בין-לאומיים אנחנו מוסיפים שהשיפוט יהיה לפי איזשהו דין זר וזה כי מערכת המשפט בישראל לא מחויבת למילים, היא לא מחויבת לחוזים והיא לא מחויבת לחוק

נפתלי פדר:  מנסים להפוך את זה לעניין של ימין ושמאל אבל זה לא ימין ושמאל

מיכל צור שלו: תמליץ לשנות את חוק החוזים

נפתלי פדר: זה עניין של מחויבות למילים

מיכל צור שלו: תמליץ לשנות את חוק החוזים ולא את מערכת המשפט

נפתלי פדר: לא, זה לא את חוק החוזים

רון כץ: זה אפילו לא את חוק החוזים אלא זה את החוק הבין-לאומי

נפתלי פדר: שינו את חוק החוזים וזה לא עבד

נפתלי פדר:      משפט אחד ואני מסיים

נפתלי פדר:  המצב הקיים כיום, המצב המשפטי הקיים הוא מצב מסוכן

נפתלי פדר:  כאשר שופטים לא נותנים כבוד לחוק ולא כבוד לחוזה ולא כבוד למילים, זו בעיה של כולם וזה מרחיק משקיעים הרבה יותר

רון כץ: עדיף לבחור את השותפים בצורה טובה יותר

נפתלי פדר: זה באופן הרבה יותר גורף והרבה יותר בעייתי מאשר הנושאים הפוליטיים והחוקתיים שכביכול יחליטו השופטים בבית המשפט העליון

נפתלי פדר:  לכן אני קורא מכאן בשם יזמים ישראלים ובשם משקיעים זרים, קורא לחברי הכנסת, לחברי הוועדה, הסכמות זה חשוב, חשוב מאוד להגיע להסכמות, חשוב מאוד לשמור על יציבות אבל גם חשוב מאוד לשנות כי המצב המשפטי בישראל כיום הוא קטסטרופה

דוד ביטן: תודה רבה

דוד ביטן:  עו"ד לינור דויטש

דוד ביטן:  גם עורכת דין

דוד ביטן:  מתי סיימת?     

לינור דויטש: ב-2008

לינור דויטש:  אתה רוצה לעשות לי שיימינג של הגיל?      

דוד ביטן: אנחנו עכשיו בהיי-טק ולא בעורכי דין

דוד ביטן:  עורכי דין יש הרבה

לינור דויטש: אני אהיה קצרה

לינור דויטש:  אני מנכ"לית לובי 99, הלובי הציבורי

לינור דויטש:  אנחנו ארגון של 100 אחוזים מימון המונים למי שלא מכיר, מונים כיום עם מעל 10,000 חברי לובי שאלה אזרחים שתורמים כל סכום כפי בחירתם

לינור דויטש:  חשוב להגיד שאנחנו בלובי 99, אנחנו ארגון מקצועי בתחום הכלכלי, אנחנו לא עסקנו וכרגע לא רוצה להיכנס לרפורמה ולתוכנה

לינור דויטש:  יש מספיק אנשים וארגונים שמתעסקים בזה, אבל אני רוצה לדבר על כלכלה כי זה נכנס לטריטוריה שלנו, למחול השדים שאנחנו עדים לו כרגע

לינור דויטש:       השווקים והפיננסים אוהבים ודאות

לינור דויטש:  כרגע אנחנו חווים הוצאת כספים מישראל, דולר שטס למעלה, מניות שנופלות וריביות שעולות

לינור דויטש:  לכל זה יש השלכות עצומות על הכיס הציבורי ועל חסכונות הציבור שאנחנו שבע שנים נאבקים לשמור עליהם

לינור דויטש:  ההתחזקות של הדולר מיתרגמת לעלייה ביוקר המחיה, ירידה במניות זה הפסדים לכספי הפנסיות של הציבור, משמעות עלייה בתשואות האג"ח היא משכנתה יותר יקרה, הוצאת כספים בזהירות של יזמים – בקושי שמענו כאן את החבר'ה של ההיי-טק על הירידה בהשקעות בישראל – מיתרגמת בפגיעה בצמיחה והעלאת האבטלה

לינור דויטש:       אנחנו מזהים כאן אירוע שהוא מקרו כלכלי, שיכול לטרוף את הקלפים ולגמד כל נזק אחר שנלחמנו בו לאורך השנים

לינור דויטש:  אם זה לא יירגע במהרה, זה ייקח שנים לתקן את הנזק

לינור דויטש:  שמעתי כאן חלק מחברי הכנסת, ואני אומרת שאנחנו יכולים עד מחר לשחק משחק מי אשם אבל זה לא רלוונטי

לינור דויטש:  השורה התחתונה היא שאתם על ההגה

לינור דויטש:  אנחנו מבקשים לעצור רגע ולהוריד הילוך כי יש כאן תגובה כלכלית, ולא משנה מי אשם בה, בארץ ובעולם למה שקורה כאן ולא משנה מה ההשקפה הפוליטית

לינור דויטש:  אתה יושב ראש ועדת כלכלה, לוועדה הזו יש אחריות לדאוג לכלכלת ישראל

לינור דויטש:  זה התפקיד שלכם

לינור דויטש:  אסור לתת לסטארט-אפ ניישן להפוך ל-שט-דאון ניישן במשמרת שלכם

לינור דויטש:  תודה

דוד ביטן: עופר כסיף, רצית לומר משהו? ממש דקה

עופר כסיף: כן, תודה רבה

עופר כסיף:  אני רציתי להתייחס באמת בקצרה

עופר כסיף:  כרגיל אנחנו בריצות בין הוועדות

עופר כסיף:  צריך גם לתת את הדעת – יכול להיות שזה עלה קודם ואני מתנצל אם אני חוזר על דברים - על ההשפעה על העובדים

רון כץ: זה עלה

עופר כסיף: אם זה עלה, אני אקצר

דוד ביטן: אמרו שיש עובדים

דוד ביטן:  זה ברור

עופר כסיף: הרבה פעמים כאשר מדברים על פגיעה בכלכלה, מתייחסים לרווחים, למשקיעים, לבעלי הון

עופר כסיף:  בזמן הקצר שיש לי אני רוצה לייצג כאן דווקא את האנשים שהם החשובים והמוחלשים ביותר שאלה הם העובדים

דוד ביטן: דווקא העובדים של ההיי-טק לא כל כך מוחלשים

עופר כסיף: אני מדבר על העובדים כמעמד באופן כללי

דוד ביטן: אוי ואבוי אם היו מוחלשים בהיי-טק

עופר כסיף: אגב, יש לי גם מה להגיד על זה אבל אם תאפשר לי עוד דקה, אני אשמח

דוד ביטן: קח עוד דקה

עופר כסיף: אני תכף אתייחס לנושא ההיי-טק אבל העובדים כמעמד באופן כללי, ואני מדבר בעיקר על העובדים המוחלשים ביותר, גם עובדים ערבים, עובדים בפריפריה וכן הלאה, הם ייפגעו באופן אקוטי גם כתוצאה מהפגיעה במעסיקים אבל גם כפי שאנחנו יודעים עקב צמצום הזכויות שלהם, בין אם אלה זכויות ההתאגדות, בין אם זאת פגיעה בהסכמים קיבוציים, בין אם זאת זכות השביתה

עופר כסיף:  גם זה חלק מפגיעה בזכויות שלהם אבל בסופו של דבר גם בכלכלה

עופר כסיף:       משפט אחד שאני לא אוכל לפתח אותו אבל אני רוצה לומר על עובדי ההיי-טק

עופר כסיף:  אני חושב שהבעיה המרכזית בעבודת ההיי-טק היא מה העבודה דורשת ממי שעובד בה, גם אם הוא עושה את זה מרצונו

עופר כסיף:  אני לא אומר שזאת עבודת כפייה במובן הזה שכופים על מישהו לעבוד בזה, אבל כשהוא כבר נכנס לזה, זה נראה לפעמים כמו עבודת כפייה

עופר כסיף:       אני חושב שהרבה מאוד פעמים יש בעיה עם תנאי ההעסקה אבל לא בשכר

עופר כסיף:  אני מדבר על תנאי העסקה שהם הרבה מעבר לשכר, על השעות הנדרשות, הניכור, הריחוק מהמשפחה וכן הלאה

עופר כסיף:  יש לי מה להגיד על זה אבל לא עכשיו

עופר כסיף:  אולי נעשה על זה דיון בפני עצמו

דוד ביטן: אני מאוד מתנצל, אני חייב לסיים את הדיון כי יש לנו עוד ישיבה שקשורה לתחרות שזה בסמכות ועדת הכלכלה

דוד ביטן:       אני רוצה להגיד לכם דבר אחד

דוד ביטן:  ההיי-טק חשוב מאוד למדינת ישראל, אין על זה ויכוח, ומה שאתם עושים ומשפיעים על כלכלת המדינה זה לא דבר שנתון לוויכוח

דוד ביטן:      אני אומר עכשיו את דעתי האישית

דוד ביטן:  חלק מכם מתייחסים רק לנושא הזה אבל חלק מכם מנצלים את העניין הזה כפלטפורמה לדברים אחרים

רון כץ: זה לא נכון, דוד

רון כץ:  הם בחיים לא - - -     

דוד ביטן: אני לא מדבר דווקא עליהם

דוד ביטן:  באופן כללי

דוד ביטן:  אני מציע

דוד ביטן:  אני אדבר עם שר המשפטים, אני הולך לדבר איתו

דוד ביטן:  הגיע הזמן שאני אשב ואדבר איתו על הדברים האלה ולא רק בתקשורת

דוד ביטן:  אני חושב שההיי-טק במקרה הספציפי הזה יכול להיות גשר למשא ומתן הזה ולהשפיע על שני הצדדים

דוד ביטן:  יש למדינה מה להפסיד ולכם יש הכי הרבה מה להפסיד

דוד ביטן:  לכן אתם כן יכולים להיכנס לעניין ולהיות הגשר למשא ומתן בין האופוזיציה לקואליציה

דוד ביטן:  תיכנסו לזה

דוד ביטן:  לא צריך לפחד מהעניין הזה

דוד ביטן:  הדעה של חלק מהחברים בעניין הזה היא שאנחנו לא יכולים כממשלה שנבחרה באופן דמוקרטי להיות מושפעים מבעלי הון באופן כזה שהם יקבעו לדמוקרטיה מה לעשות

דוד ביטן:  כלומר, לזה אתם צריכים לתת התייחסות מסוימת כי זה מה שנראה היום בשטח

דוד ביטן:  בגלל המעמד שלכם שצברתם במדינה, מעמד כלכלי חשוב, בעצם יוצא בפעם הבאה שתחליטו שאנחנו לא בסדר בעניין אחר – גם כן תנסו להשפיע

רון כץ: אבל משמיצים כאן את ההיי-טק

דוד ביטן: תן לי לדבר איתם

דוד ביטן:  זכותי

דוד ביטן:  אני לא דיברתי

דוד ביטן:  לכן אתם יכולים להיות גשר וגם לבוא ולומר שאין לכם שום כוונה, חוץ מהמאבק הזה, לנהל איתנו מאבקים אחרים

דוד ביטן:  אנחנו לא נתחיל עכשיו להיאבק בהיי-טק

דוד ביטן:  אנחנו מספיק נאבקים בכל הזמן אופוזיציה והם נאבקים בנו

דוד ביטן:      אני אדבר עם שר המשפטים

דוד ביטן:  אני חושב שהגיע הזמן ללכת לפשרה

דוד ביטן:  זה המצב

דוד ביטן:  אתם יכולים להיות הגשר בעניין הזה

דוד ביטן:  תאמינו לי

דוד ביטן:  יש לכם מה לומר ויש לכם איך להשפיע

דוד ביטן:  אני לא מסכם את הישיבה אבל אני חושב שזה המצב

זוהר לבקוביץ: כבודו, תן לנו דמוקרטיה, יותר לא תשמע מאיתנו

דוד ביטן: יש דמוקרטיה במדינת ישראל

דוד ביטן:  לבוא ולומר שאין דמוקרטיה, זה לא

זוהר לבקוביץ: שהעולם יראה

דוד ביטן: אני בכלל חושב שהרפורמה הזאת כמו שהיא נראית היום היא תשפיע רק בעוד כמה שנים

דוד ביטן:  זה לא דבר שישפיע באופן מיידי

מיכל צור שלו: אנחנו בונים את המדינה לילדים שלנו

דוד ביטן: עד שממנים שופט ועד שהוא מקבל החלטה שהוא יכול להשפיע עליה, ייקח ארבע שנים

דוד ביטן:  לכן נעזוב את זה

דוד ביטן:  אני לא רוצה להיכנס לרפורמה

דוד ביטן:  זה לא התפקיד שלי כרגע וגם כשאני אומר שצריך פשרה, אני אף פעם לא אומר איזו פשרה כדי לא לקחת את התפקיד של מי שמנהל משא ומתן

מיכל צור שלו: תוביל את המהלך שאתה תציע

דוד ביטן: אני אדבר עם שר המשפטים אבל אני מציע שאתם תהיו הגשר

רון כץ: דוד, תדע אני נזהר לא להחמיא לך אבל אני כן אומר שאני סקפטי כי אתה רואה שמשרד האוצר לא הגיע לכאן, משרד המשפטים לא הגיע, משרד הכלכלה לא הגיע

רון כץ:  השרים לא שלחו את הנציגים שלהם

דוד ביטן: על מנת שהם יגיעו ונתחיל דיון על זה, צריך יום עיון

רון כץ: לא משנה

רון כץ:  הם הוזמנו

רון כץ:  לא היה דבר כזה בוועדת הכלכלה - הנה, מיכאל ביטון יושב כאן - שנציג לא היה מגיע

דוד ביטן: הם תמיד באים

רון כץ: נתחשבן איתם בהסדרים ובמליאה

רון כץ:  כך מיכאל היה אומר

דוד ביטן: אין בעיה

דוד ביטן:  תודה רבה

דוד ביטן:  הישיבה נעולה